cyanic-selkie/wikianc huggingface dataset:
നൂറനാട്
പടനിലം പരബ്രഹ്മ ക്ഷേത്രം
ഏതു ജാതിയിലോ മതത്തിലോ പെട്ടവർക്കും ഇവിടെ പൂജാരിമാരാകാം എന്ന പ്രത്യേകതയുമുണ്ട്. ഇവിടുത്തെ ശിവരാത്രി മഹോത്സവം എല്ലാ ജാതിമതസ്ഥരും ഓണത്തേക്കാൾ പ്രാധാന്യം നൽകി ആഘോഷിക്കുന്നു. ശബരിമലയുടെ പ്രധാപ്പെട്ട ഇടത്താവളങ്ങളിൽ ഒന്നാണ് പടനിലം. മണ്ഡലകാലത്ത് നിരവധി അയ്യപ്പഭക്തർ ഇവിടെ വന്ന് കെട്ടുനിറക്കുന്നു. 24 മണിക്കൂറും പ്രവർത്തിക്കുന്ന ആരോഗ്യവകുപ്പിന്റെ ഹെല്പ് ഡെസ്കും പോലീസിന്റെ എയ്ഡ് പോസ്റ്റും ആ സമയം ഇവിടെ ഉണ്ടാകാറുണ്ട്.
കരിങ്ങാലിച്ചാൽ തണ്ണീർത്തടം
കേരളത്തിന്റെ പക്ഷി ഗ്രാമം എന്ന വിശേഷണം നൂറനാടിന് ലഭിക്കുന്നതിൽ മുഖ്യ കാരണമാണ് വിശാലമായ കരിങ്ങാലിച്ചാൽ തണ്ണീർത്തടം. ഏകദേശം 13 ചതുരശ്ര കിലോമീറ്ററിന് മുകളിൽ വിസ്തീർണ്ണം ഉള്ള, നെൽപ്പാടങ്ങളും നീർച്ചാലുകളും ആഴമുള്ള വെള്ളക്കെട്ടുകളും ചതുപ്പുകളും  നിറഞ്ഞ മനോഹരമായ പ്രദേശമാണിത്.
നൂറനാട്, പാലമേൽ പഞ്ചായത്തുകളിലും പത്തനംതിട്ട ജില്ലയിലെ പന്തളം നഗരസഭയിലുമായാണ് കരിങ്ങാലിപ്പുഞ്ച സ്ഥിതി ചെയ്യുന്നത്. ഓണാട്ടുകരയുടെ നെല്ലറയാണ് ഈ പ്രദേശം. പ്രധാനമായും ഡിസംബർ മുതൽ ഏപ്രിൽ വരെയുള്ള 4 മാസം ഇവിടെയുള്ള നെൽപ്പാടങ്ങളിൽ കൃഷി നടക്കുന്നു. ഇതിനു സഹായമായി കല്ലട ഇറിഗേഷൻ പദ്ധതിയുടെ (KIP) വലതുകര കനാലിലൂടെ ഈ സമയത്ത് തെന്മല അണക്കെട്ടിൽനിന്ന് വെള്ളം ഒഴുക്കുന്നു. നിരവധി ഉപ കനാലുകളിലൂടെ പ്രധാന കനാലിൽനിന്ന് വെള്ളം കരിങ്ങാലിച്ചാലിൽ എത്തുന്നു. വടക്ക് ഐരാണിക്കുഴി പാലം വഴി അച്ചൻകോവിൽ ആറിൽ നിന്നുള്ള ജലവും കരിങ്ങാലിച്ചാലിലേക്ക് എത്തുന്നു. മഴ ഏറിയ സമയങ്ങളിൽ ജലനിരപ്പ് വളരെയധികം ഉയരാൻ ഇത് ഇടയാക്കുന്നു.
പക്ഷി നിരീക്ഷകരുടെ പറുദീസയാണ് നൂറനാട്. ദേശാടനപ്പക്ഷികൾ ഉൾപ്പടെ അനവധി ഇനം പക്ഷികളെ ഇവിടെ കാണാനാകും. പ്രമുഖ പക്ഷി നിരീക്ഷകനായ ശ്രീ പി. കെ. ഉത്തമൻ, ബോംബെ നാച്ചുറൽ ഹിസ്റ്ററി സൊസൈറ്റി ജേർണലിൽ (Journal of The Bombay Natural History Society) 1988 ൽ പ്രസിദ്ധീകരിച്ച ഒരു റിപ്പോർട്ടിലൂടെയാണ് നൂറനാട് പക്ഷി നിരീക്ഷകരുടെ ഇടയിൽ പ്രസിദ്ധി നേടുന്നത്. Great Egret (പെരുമുണ്ടി), Little egret (ചിന്നമുണ്ടി), Siberian stonechat, Alpine swift, Eurasian Marsh Harrier, Indian Pitta, Oriental Darter, brown backed needletail (വലിയ മുൾ‌വാലൻ ശരപ്പക്ഷി), Black headed ibis, Red-wattled Lapwing (ചെങ്കണ്ണി തിത്തിരി), Common iora തുടങ്ങി നൂറുകണക്കിന് പക്ഷി വർഗ്ഗങ്ങളെ ഇവിടെ കാണുവാൻ സാധിക്കുന്നു.
പ്രശസ്ത വ്യക്തിത്വങ്ങൾ
12.[ നൂറനാട് സുകു (നാടക സംവിധായകൻ, തിരക്കഥാകൃത്ത്, നടൻ)]-https://sites.google.com/view/nooranadsuku/home
അവലംബം
വർഗ്ഗം:ആലപ്പുഴ ജില്ലയിലെ ഗ്രാമങ്ങൾ‎
1. Website of Palamel grama panchayath https://panchayat.lsgkerala.gov.in/palamelpanchayat/history/
2. Website of Nooranad grama Panchayath https://panchayat.lsgkerala.gov.in/nooranadpanchayat/history/
3. "The Hindu" article about Bird village of Kerala. www.thehindu.com/news/national/kerala/nooranad-becomes-hub-of-avian-beauties/article32016449.ece/amp/
പുള്ളിമാൻ (1972-ലെ ചലച്ചിത്രം)
ദീപ്തി ഫിലിംസിന്റെ ബാനറിൽ പൊന്നപ്പൻ അണിയിച്ചൊരുക്കിയ മലയാളചലച്ചിത്രമാണ് പുള്ളിമാൻ. രാജശ്രീ പിക്ചേഴ്സ് വിതരണം ചെയ്ത ഈ ചിത്രം 1972 മേയ് 12-ന് കേരളത്തിൽ പ്രദർശനം തുടങ്ങി. മധു, ദേവിക, വിജയനിർമ്മല, ആലുമൂടൻ എന്നിവരാണ് പ്രധാന വേഷങ്ങൾ ചെയ്തിരിക്കുന്നത്. എം എസ് ബാബുരാജ് സംഗീതസംവിധാനം നിർവഹിച്ചു.
പുറത്തേക്കുള്ള കണ്ണികൾ
വർഗ്ഗം:1972-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ വർഗ്ഗം:ശ്രീകുമാരൻ തമ്പിയുടെ ഗാനങ്ങൾ വർഗ്ഗം:തമ്പി- ബാബുരാജ് ഗാനങ്ങൾ
വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ ]]
റോബർട്ട് ഒലെൻ ബട്‍ലർ
റോബർട്ട് ഒലെൻ ബട്‍ലർ (ജനനം : ജനുവരി 20, 1945) ഒരു അമേരിക്കൻ ഫിക്ഷൻ നോവലെഴുത്തുകാരനാണ്. അദ്ദേഹത്തിൻറെ ചെറുകഥാസമാഹാരമായ  “A Good Scent from a Strange Mountain” എന്ന കൃതിയ്ക്ക് 1993 ൽ ഫിക്ഷൻ കൃതികൾക്കുള്ള പുലിറ്റ്സ്‍ പുരസ്കാരം നേടിയിരുന്നു.
ഒരു അഭിനേതാവും തീയേറ്റർ പ്രൊഫസറുമായിരുന്ന റോബർ‌ട്ട് ഒലാൻ ബട്ട്‍ളർ സീനിയറിൻറെയും (പിന്നീട് സെൻറ് ലൂയിസ് യൂണിവേഴ്സിറ്റിലയിലെ തീയേറ്റർ ഡിപ്പാർട്ട്മെൻറിൻറെ ചെയർമാനായിരുന്നു.) അദ്ദേഹത്തിൻറെ പത്നിയും ഒരു എക്സിക്യൂട്ടിവ് സെക്രട്ടറിയുമായിരുന്ന ലൂസില്ലെ ഫ്രാൻസെസ് ഹാളിൻറെയും പുത്രനായി ഇല്ലിനോയിസിലെ ഗ്രാനൈറ്റ് സിറ്റിയിലാണ് അദ്ദേഹം ജനിച്ചത്.
നാടകസാഹിത്യം ഐഛികമായി റോബർട്ട് ബട്ട്ലർ നോർത്ത്‍വെസ്റ്റേൺ യൂണിവേഴ്സിറ്റിയിൽ ചേരുകയും (BS, 1967) പിന്നീട് യൂണിവേഴ്സിറ്റി ഓഫ് അയോവയിൽനിന്ന് നാടകരചനിയിൽ ബിരുദാനന്തരബിരുദമെടുക്കുകയും ചെയ്തു (MA, 1969).
വിവാഹങ്ങൾ
ആഗസ്റ്റ് 10, 1968 ൽ ബട്ടലർ കരോൾ സപ്ലീ എന്ന യുവതിയെ വിവാഹം കഴിക്കുകയും 1972 ൽ വിവാഹമോചിതനാകുകയും ചെയ്തു.
1972 ജൂലൈ 1 ന് ബട്ട്ലർ കവയിത്രിയായിരുന്ന മരിലിൻ ഗെല്ലറെ (തൊഴിൽപരമായി മരിലിൻ ക്രെപ്ഫ്) വിവാഹം കഴിച്ചിരുന്നു.
1987 ജൂലൈ 21 ന് ബട്ട്‍ലർ മൌറീൻ ഡോൺലനെ വിവാഹം കഴിക്കുകയും 1995 മാർച്ചിൽ വിവാഹമോചനം ചെയ്യുകയും ചെയ്തു.
1995 ഏപ്രിൽ 23 ന് “ടാവേൺ ഓൺ ദ ഗ്രീൻ” റസ്റ്റോറൻറിൽവച്ച് നോവലിസ്റ്റും നാടകകൃത്തുമായിരുന്ന എലിസബത്ത് ഡ്യൂബെറിയെ (ജനനം: സെപ്റ്റംബർ 7, 1962) വിവാഹം കഴിച്ചു. 2007 ജൂലൈ മാസത്തിൽ ഇവർ വേർപിരിഞ്ഞു. 2011 നവംബർ 22 ന് ബട്ട്ലർ, കെല്ലി ലീ ഡാനിയൽസിനെ വിവാഹം കഴിച്ചു.
ആർക്കിടെക്ചുറൽ ഡൈജെസ്റ്റ്
1920-ൽ അമേരിക്കയിൽ തുടങ്ങിവെച്ച ഒരു ആർക്കിടെചറൽ മാസികയാണ് ആർക്കിടെക്ചുറൽ ഡൈജെസ്റ്റ്. ഈ മാസികയുടെ പേരിൽ ആർക്കിടെക്ചർ ഉണ്ടെങ്കിലും പ്രധാനമായും ഇന്റീരിയർ ഡിസൈനാണ് ഇതിലെ പ്രതിപാധ്യവിഷയം. കോണ്ടെ നാസ്റ്റ് എന്ന കമ്പനിയാണ് ഈ മാസിക പ്രസിദ്ധീകരിക്കുന്നത്.
അവലംബം
വർഗ്ഗം:അമേരിക്കൻ മാസികകൾ
സൈക്ലോഫെനിൽ
സെക്‌സോവിഡ് എന്ന ബ്രാൻഡ് നാമത്തിൽ വിൽക്കുന്ന സൈക്ലോഫെനിൽ സെലക്ടീവ് ഈസ്ട്രജൻ റിസപ്റ്റർ മോഡുലേറ്റർ (SERM) മരുന്നാണ്. ഇംഗ്ലീഷ്:Cyclofenil ഇത് ഗോണഡോട്രോപിൻ ഉത്തേജകമായോ അണ്ഡോത്പാദനത്തെ ഉത്തേജിപ്പിക്കാനോ അല്ലെങ്കിൽ സ്ത്രീകളിലെ ആർത്തവവിരാമ ഹോർമോൺ തെറാപ്പിയിലോ ഉപയോഗിച്ചിരുന്ന ഒരു മരുന്നാണ്. ഇത് മിക്കവാറും ഇപ്പോൾ ലഭ്യമല്ല. വായിലൂടെയാണ് ഈ മരുന്ന് കഴിക്കുന്നത്.
പാർശ്വഫലങ്ങൾ
സൈക്ലോഫെനിലിന്റെ പാർശ്വഫലങ്ങളിൽ കരളിൽ രൂപപ്പെടുന്ന വിഷാംശം ഉൾപ്പെടുന്നു. ഇത് ഒരു സെലക്ടീവ് ഈസ്ട്രജൻ റിസപ്റ്റർ മോഡുലേറ്ററാണ് (SERM), അതിനാൽ ഈസ്ട്രജൻ റിസപ്റ്ററിന്റെ (ER) ഒരു മിക്സഡ് അഗോണിസ്റ്റ് എസ്ട്രാഡിയോൾ പോലുള്ള ഈസ്ട്രജന്റെ ജൈവ ലക്ഷ്ത്തിലാണ് ഇത് പ്രവർത്തിക്കുന്നത്. ഹൈപ്പോഥലാമിക്-പിറ്റ്യൂട്ടറി-ഗോണാഡൽ അച്ചുതണ്ടിൽ ഇത് ആന്റി ഈസ്ട്രജനിക് പ്രഭാവം ചെലുത്തുന്നു, അതിനാൽ ലൈംഗിക ഹോർമോണുകളുടെ ഉത്പാദനം വർദ്ധിപ്പിക്കുകയും അണ്ഡോത്പാദനത്തെ ഉത്തേജിപ്പിക്കുകയും ചെയ്യുന്നു.
ഉപയോഗങ്ങൾ
സ്ത്രീകളിൽ ഹൈപ്പോഥലാമിക്-പിറ്റ്യൂട്ടറി-ഗോണാഡൽ ആക്സിസിന്റെ അപര്യാപ്തത മൂലമുണ്ടാകുന്ന ആർത്തവ ക്രമക്കേടുകൾക്കും അനോവുലേറ്ററി വന്ധ്യതയ്ക്കും ചികിത്സിക്കാൻ സൈക്ലോഫെനിൽ ഉപയോഗിക്കുന്നു. ആർത്തവവിരാമത്തിന്റെ ലക്ഷണങ്ങളെ ചികിത്സിക്കുന്നതിനും ഇത് ഉപയോഗിക്കുന്നു. മരുന്ന് സാധാരണയായി പ്രതിദിനം മില്ലിഗ്രാം 400 മുതൽ 600 വരെ ഡോസേജിൽ ഉപയോഗിക്കുന്നു.
കണ്ണീച്ച
ക്ലോറോപിഡെ (Chloropidae) ഒരു ഈച്ച കുടുംബമാണ് ലോകത്താകമാനം 160 ജനുസുകളിലായി 2000-ൽ അധികം ഇനങ്ങളെ ഇതുവരെ വിവരിച്ചിട്ടുണ്ട്. വളരെച്ചെറുതും കറുപ്പോ മഞ്ഞയോ  നിറവുമുള്ള ഇവ രോമമില്ലാത്തതിനാൽ തിളക്കമുള്ളവയാണ്. ഇവയുടെ ലാർവകൾ സസ്യഭുക്ക് ആണ്. പരാദ സ്വഭാവവും വേട്ടയാടുന്ന സ്വഭാവവും ഉള്ളവയുമുണ്ട്. അപൂർവം ചിലയിനങ്ങൾ മറ്റുള്ളവരുടെ ഭക്ഷണം തട്ടിയെടുക്കുന്നു. Hippelates, Siphunculina (ഉദാ: S. funicola) എന്നീ ജനുസിൽപ്പെട്ടവ മനുഷ്യർ ഉൾപ്പെടെയുള്ള സസ്തനികളുടെ കണ്ണുകളിൽനിന്നും കണ്ണുനീർ കുടിക്കുന്നതിനാൽ അവയെ കണ്ണീച്ച എന്നും വിളിക്കാറുണ്ട്.
പുറം കണ്ണികൾ
വർഗ്ഗം:ഷഡ്‌പദങ്ങൾ വർഗ്ഗം:ക്ലോറോപിഡെ
മിഡ്ജ്ലെ ജോൺ ജെന്നിങ്സ്
ശിപായിലഹളക്കാലത്ത് ഡെൽഹിയിൽ ബ്രിട്ടീഷുകാർക്കെതിരെ മതപരമായ എതിർപ്പ് ശക്തമാകുന്നതിന് ജെന്നിങ്സിന്റെ പ്രവർത്തനങ്ങൾ കാരണമായിട്ടുണ്ട്. ദില്ലിയിലെ നഗരവാസികളെ ആവശ്യമെങ്കിൽ ബലം പ്രയോഗിച്ചും ഈസ്റ്റ് ഇന്ത്യ കമ്പനി ക്രിസ്തുമതത്തിലേക്ക് മാറ്റും എന്ന ഒരു ധാരണ നഗരവാസികൾക്കിടയിൽ ഉണ്ടാക്കുന്നതിന് കാരണക്കാരൻ ജെന്നിങ്സ് ആയിരുന്നു. ഡെൽഹിയിലെ പ്രശസ്തമായ സെയിന്റ് സ്റ്റീഫൻസ് കോളേജ് ഒരു ഹൈസ്കൂൾ രൂപത്തിൽ സ്ഥാപിച്ചതും ഇദ്ദേഹമാണ്.
ഇന്ത്യയിൽ
1832-ൽ ഇന്ത്യയിലെത്തിയ ജെന്നിങ്സ് വിവിധ ഹിൽസ്റ്റേഷനുകളിൽ തുടക്കത്തിൽ മിഷണറി പ്രവർത്തനം നടത്തി പേരെടുത്തു. റെജിനോൾഡ് ഹെബറിന്റെ പാത പിന്തുടർന്ന ജെന്നിങ്സ്, മതപ്രചാരണത്തിനായി ഏതു കടുത്ത മാർഗ്ഗങ്ങളും പ്രയോഗിക്കണമെന്ന പക്ഷക്കാരനായിരുന്നു. കുംഭമേളയിൽ പങ്കെടുത്തുകൊണ്ട് അവിടെവച്ച് ഹിന്ദുക്കളുടെ വിശ്വാസങ്ങളെ ചെകുത്താൻ വിശ്വാസങ്ങളാണെന്ന് ആക്ഷേപിച്ച് ജനങ്ങളെ മതപരിവർത്തനം നടത്താൻ വരെ ജെന്നിങ്സ് ശ്രമിച്ചിട്ടുണ്ട്.
ഡെൽഹിയിൽ
1852-ൽ ഡെൽഹിയിൽ ചാപ്ലൈൻ ആയി വളരെ ആശിച്ച നിയമനം നേടി. ഡെൽഹിയിലെ ജനങ്ങളെ ക്രിസ്തുമതത്തിലേക്ക് പരിവർത്തനം ചെയ്യിക്കുക എന്നത് അദ്ദേഹത്തിന്റെ പ്രഖ്യാപിതലക്ഷ്യമായിരുന്നു. അതിനായി അദ്ദേഹം നിരന്തരം പരിശ്രമിച്ചുകൊണ്ടിരിക്കുകയും ചെയ്തു. ഡെൽഹിയിലെ ജനങ്ങളുടെ ആത്മീയനിലവാരത്തെക്കുറിച്ച് അദ്ദേഹത്തിന് വളരെ മോശം അഭിപ്രായമായിരുന്നു. കാമദാഹം മാത്രമാണ് ഡെൽഹിയിലെ മതിൽക്കെട്ടിനുള്ളിൽ ഭരിക്കുന്നത് എന്നായിരുന്നു ജെന്നിങ്സിന്റെ അഭിപ്രായം.
ഡെൽഹിയിൽ ചെങ്കോട്ടയിൽത്തന്നെ ലാഹോർ ഗേറ്റിൽ ക്യാപ്റ്റൻ ഡഗ്ലസിന്റെയും അദ്ദേഹത്തിന്റെ നിയമപ്രകാരമല്ലാത്ത ഭാര്യയോടും ഒപ്പമായിരുന്നു ജെന്നിങ്സിന്റെ താമസം. ഡഗ്ലസിന്റെ ഭാര്യ, ജെന്നിങ്സിന്റെ മിഷണറി പ്രവർത്തനങ്ങൾക്ക് നല്ല പിന്തുണക്കാരിയായിരുന്നു. അൽപകാലത്തിനുശേഷം ഡഗ്ലസും ഭാര്യയും വേർപിരിഞ്ഞിരുന്നു. ജെന്നിങ്സിന്റെ മകളായ ആനിയും അദ്ദേഹത്തോടൊപ്പം ഡെൽഹിയിലുണ്ടായിരുന്നു. സെന്റ് ജെയിംസ് പള്ളിയിലെ ഗാനസംഘത്തിലെ അംഗമായിരുന്നു ആനി. ഇവിടെ മറ്റുള്ളവരെ മാനിക്കാത്ത തരത്തിലുള്ള സ്വഭാവം മൂലം ഡെൽഹിയിലെ ഇംഗ്ലീഷ് സമൂഹത്തിൽ ജെന്നിങ്സിന് കാര്യമായ സുഹൃത്തുക്കളെയൊന്നും ലഭിച്ചില്ല. ജെന്നിങ്സ് നന്ദിയില്ലാത്തവനെന്നാണ് ഡെൽഹി റെസിഡന്റായിരുന്ന തോമസ് മെറ്റ്കാഫിന്റെ അഭിപ്രായമെങ്കിൽ അദ്ദേഹം ഒരു മതഭ്രാന്തനാണെന്നാണ് റെസിഡന്റിന്റെ പുത്രനായിരുന്ന തിയോഫിലസിന്റെ അഭിപ്രായം. സുഖഭോഗങ്ങളെ ഉപേക്ഷിച്ച് മതപരമായി ജീവിക്കാനുള്ള ജെന്നിങ്സിന്റെ ശൈലി ബ്രിട്ടീഷുകാർക്കും സ്വീകാര്യമായിരുന്നില്ല. ദില്ലിയിലെ തദ്ദേശീയമുസ്ലീങ്ങളുടെ പക്ഷം ചേർന്നിരുന്ന പത്രമായ ദെഹ്ലി ഉർദു അക്ബാറും, ബ്രിട്ടീഷ് അനുകൂലപത്രമായ ഡെൽഹി ഗസറ്റും ജെന്നിങ്സിന്റെ മതഭ്രാന്തിനെക്കുറിച്ച് ഒരേ അഭിപ്രായം പങ്കിട്ടു.
ജെന്നിങ്സിന് രണ്ട് സഹായികളുണ്ടായിരുന്നു. മുസ്ലീങ്ങളെയും ഹിന്ദുക്കളെയും ലക്ഷ്യമാക്കുന്നതിനായി, അതിലൊരാൾ ഉർദുവും പേർഷ്യനും പഠിച്ചയാളും രണ്ടാമത്തെയാൾ സംസ്കൃതം പഠിച്ചയാളുമായിരുന്നു. ഇരുവരും ഡെൽഹി കോളേജിൽ രഹസ്യമായി ബൈബിൾ പഠിപ്പിക്കാൻ ആരംഭിച്ചു. ഇത് ഡെൽഹി നിവാസികളിൽ സംശയമുണർത്തി. 1852 ജൂലൈയിൽ ജെന്നിങ്സിന്റെ പ്രവർത്തനങ്ങൾക്ക് ഒരു ഫലം കണ്ടു. ഡെൽഹിയിലെ പ്രമുഖരായ രണ്ടു ഹിന്ദുക്കൾ മതം മാറി. മുഗൾ ചക്രവർത്തി ബഹാദൂർഷാ സഫറിന്റെ സ്വകാര്യവൈദ്യൻമാരിലൊരാളായ ഡോക്റ്റർ‌ ചമൻ ലാലും അദ്ദേഹത്തിന്റെ സുഹൃത്തും ഡെൽഹി കോളേജിലെ ഗണിതാദ്ധ്യാപകനുമായിരുന്ന മാസ്റ്റർ രാമചന്ദ്രയുമായിരുന്നു ഇവർ. ജൂലൈ 11 ഞായറാഴ്ച സെയിന്റ് ജെയിംസ് പള്ളിയിൽവച്ചുള്ള പൊതുചടങ്ങിൽ ഇവരെ മാമോദിസ മുക്കി മതം മാറ്റൽ ചടങ്ങ് ജെന്നിങ്സ് ആഘോഷമാക്കി. ഈ സംഭവം നഗരവാസികളുടെ അനിഷ്ടത്തിന് കാരണമായി. ഇതിനെത്തുടർന്ന് മാസ്റ്റർ രാമചന്ദ്ര പഠിചപ്പിച്ചിരുന്ന ഡെൽഹി കോളേജിൽനിന്ന് ആളുകൾ കുട്ടികളെ പിൻവലിക്കാൻ തുടങ്ങി. ബ്രിട്ടീഷ് അനുകൂലികളായ മുസ്ലീം പണ്ഡിതർ പോലും അവർക്കെതിരെ നിലപാടെടുക്കാനും ആരംഭിച്ചു. 1853 മേയിൽ ഒരു മുന്തിയ കുടുംബത്തിലെ സയ്യിദിനെ മതം മാറ്റാനും പാതിരി ജെന്നിങ്സിനായി. ഡെൽഹിയിലെ മൗലികവാദികളുടെ കേന്ദ്രമായ മദ്രസ ഇ റഹീമിയ്യയിലെ പണ്ഡിതസംഘം, ജെന്നിങ്സിനെതിരെ ശക്തമായ പ്രതിഷേധമൊരുക്കാൻ ഇത് കാരണമായി. എതിർപ്പുകൾ ശക്തമായെങ്കിലും അവക്കെതിരെ കൂടുതൽ ആഞ്ഞടിച്ച് ഫലം നേടണമെന്നാണ് ജെന്നിങ്സും അനുഗാമികളും തീരുമാനിച്ചത്. 1853-ൽ പുതിയ റെസിഡന്റായി ചുമതലയേറ്റ സൈമൺ ഫ്രേസർ, തന്റെ മിഷനറി സംഘത്തിൽ ചേർന്നതോടെ ജെന്നിങ്സിന്റെ ഡെൽഹിയിലെ പ്രവർത്തനം കൂടുതൽ സുഗമമായി.
കുറിപ്പുകൾ
വർഗ്ഗം:ക്രിസ്തുമതപ്രചാരകർ വർഗ്ഗം:1857-ൽ മരിച്ചവർ
അഭിനന്ദനനാഥൻ
നാലാമത്തെ ജൈന തീർത്ഥങ്കരനാണ് അഭിനന്ദനനാഥൻ അഥവാ അഭിനന്ദൻ സ്വാമി. ഇക്ഷ്വാകു വംശത്തിലെ സന്വരരാജാവിന്റെയും സിദ്ധാർതറാണിയുടേയും പുത്രനായാണ് അഭിനന്ദനനാഥൻ ജനിച്ചത്.
വർഗ്ഗം:ജൈനമതം വർഗ്ഗം:തീർത്ഥങ്കരന്മാർ വർഗ്ഗം:പുരാതന ഭാരതീയർ
നന്ദനാർ ക്ഷേത്രം, മൂന്തൂർ
എറണാകുളം ജില്ലയിലെ കോതമംഗലം താലുക്കിൽ, കോട്ടപ്പടി പഞ്ചായത്തിൽ മൂന്തുർ എന്ന സ്ഥലത്തുള്ള ശിവക്ഷേത്രമാണ് നന്തനാർ ക്ഷേത്രം. ശിവ പ്രതിഷ്ഠക്കൊപ്പം ഭക്തനന്തനാരുടെ പ്രതിഷ്ഠയും ഉള്ള കേരളത്തിലെ അപൂർവ്വം ക്ഷേത്രങ്ങളിൽ ഒന്നാണ് ഇത്. അമ്പതിയൊന്നു പടികൾ കയറിവേണം നടയ്ക്കൽ എത്താൻ. മലയാളം മാസം ഒന്നാംതിയതികളിൽ രാവിലെ പ്രത്യേക പൂജകൾ നടത്തിവരുന്നു. കൂടാതെ എല്ലാ ശനിയാഴ്ചകളിലും വൈകിട്ട് ദീപാരാധനയും മറ്റു പൂജാദികർമങ്ങളും ചെയ്തുവരുന്നു.
വർഗ്ഗം:കേരളത്തിലെ ശിവക്ഷേത്രങ്ങൾ വർഗ്ഗം:എറണാകുളം ജില്ലയിലെ ക്ഷേത്രങ്ങൾ
ഫിസ്റ്റ് ഫൈറ്റ്
ഫിസ്റ്റ് ഫൈറ്റ്  2017 ൽ പുറത്തിറങ്ങിയ ഒരു അമേരിക്കൻ കോമഡി ചിത്രമാണ്. വാൻ റോബിചൌക്സ്, ഇവാൻ സസ്സർ എന്നിവർ എഴുതി റിച്ചി കീൻ ആണ് ചിത്രം സംവിധാനം ചെയ്തത്. ഒ’ഷിയ ജാക്സൺ സീനിയർ (ഐസ് ക്യൂബ്), ചാർലി ഡേ, ക്രിസ്റ്റീന ഹെൻഡ്രിക്സ്, ജില്ലിയൻ ബെൽ, ട്രേസി മോർഗൻ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചത്. ചിത്രത്തിൻറെ പ്രഥമ പ്രദർശനം 2017 ഫെബ്രുവരി 13 ന് ലോസ് ആഞ്ജലസിൽ നടക്കുകയും 2017 ഫെബ്രുവരി 17 ന് യു.എസിൽ ആകമാനം റിലീസ് ചെയ്യപ്പെടുകയും ചെയ്തു.
ക്ലാർക്ക് ആർട്ട് ഇൻസ്റ്റിറ്റ്യൂട്ട്
സ്റ്റെർലിംഗ് ആൻഡ് ഫ്രാൻസിൻ ക്ലാർക്ക് ആർട്ട് ഇൻസ്റ്റിറ്റ്യൂട്ട്, (സാധാരണയായി ക്ലാർക്ക് എന്നറിയപ്പെടുന്നു) അമേരിക്കൻ ഐക്യനാടുകളിലെ മസാച്യുസെറ്റ്‌സിലെ വില്യംസ്‌ടൗണിൽ സ്ഥിതി ചെയ്യുന്ന ഒരു ആർട്ട് മ്യൂസിയവും ഗവേഷണ സ്ഥാപനവുമാണ്. അതിന്റെ ശേഖരത്തിൽ പതിനാലാം നൂറ്റാണ്ട് മുതൽ ഇരുപതാം നൂറ്റാണ്ടിന്റെ പ്രാരംഭം വരെയുള്ള യൂറോപ്യൻ, അമേരിക്കൻ പെയിന്റിംഗുകൾ, ശിൽപങ്ങൾ, പ്രിന്റുകൾ, ഡ്രോയിംഗുകൾ, ഫോട്ടോഗ്രാഫുകൾ, അലങ്കാര കലകൾ എന്നിവ ഉൾപ്പെടുന്നു. ക്ലാർക്ക്, മസാച്യുസെറ്റ്‌സ് മ്യൂസിയം ഓഫ് കണ്ടംപററി ആർട്ട് (MASS MoCA), വില്യംസ് കോളേജ് മ്യൂസിയം ഓഫ് ആർട്ട് (WCMA) എന്നിവയുമായിച്ചേർന്ന് ബെർക്‌ഷെയറിലെ ആർട്ട് മ്യൂസിയ ത്രയം രൂപീകരിക്കുന്നു. ഗവേഷണത്തിനും ഉന്നത പഠനത്തിനുമുള്ള ഒരു കേന്ദ്രമായും ഈ സ്ഥാപനം പ്രവർത്തിക്കുന്നു. ഫെലോഷിപ്പ് പ്രോഗ്രാമുകളളും, കല, ചരിത്രം എന്നിവയിലെ വില്യംസ് കോളേജ് ഗ്രാജുവേറ്റ് പ്രോഗ്രാമും ഉൾപ്പെടുന്ന വിവിധ ഗവേഷണ, അക്കാദമിക് പ്രോഗ്രാമുകളുടെ ആസ്ഥാനമാണിത്. പ്രതിവർഷം 200,000 ആളുകൾ ഈ സ്ഥാപനം സന്ദർശിക്കുന്നു.
ഫ്രെഡ്രിക്ക ബ്രെമർ
ഒരു സ്വീഡിഷ് എഴുത്തുകാരിയും ഫെമിനിസ്റ്റുമായിരുന്നു ഫ്രെഡ്രിക്ക ബ്രെമർ (17 ഓഗസ്റ്റ് 1801 - 31 ഡിസംബർ 1865). 1840 കളിലും 1850 കളിലും ബ്രിട്ടനിലും അമേരിക്കയിലും അവളുടെ ദൈനംദിന ജീവിതത്തിന്റെ രേഖാചിത്രങ്ങൾ വളരെ പ്രചാരത്തിലായിരുന്നു. സ്വീഡിഷ് സാഹിത്യത്തിൽ റിയലിസ്റ്റ് നോവലിന് പ്രാധാന്യം നൽകിയതിനാൽ സ്വീഡിഷ് ജെയ്ൻ ഓസ്റ്റൻ ആയി കണക്കാക്കപ്പെടുന്നു. മുപ്പതുകളുടെ അവസാനത്തിൽ, സഹോദരന്റെ വാർഡ്‌ഷിപ്പിൽ നിന്ന് മോചനം നേടാൻ അവൾ ചാൾസ് പതിനാറാമൻ രാജാവിനോട് അപേക്ഷിച്ചു. അമ്പതുകളിൽ, 25 വയസ്സുള്ളപ്പോൾ അവരുടെ ഹെർത എന്ന നോവൽ അവിവാഹിതരായ സ്വീഡിഷ് വനിതകൾക്ക് നിയമപരമായ ഭൂരിപക്ഷം നൽകുന്ന ഒരു സാമൂഹിക പ്രസ്ഥാനത്തിന് പ്രേരണനൽകുകയും സ്വീഡനിലെ ആദ്യത്തെ വനിതാ തൃതീയ വിദ്യാലയമായ ഹെഗ്രെ ലെറിനിനെസെമിനാരിയറ്റ് സ്ഥാപിക്കുകയും ചെയ്തു. ഇത് സ്വീഡനിലെ ആദ്യത്തെ വനിതാ മാസികയായ ഹോം റിവ്യൂ പ്രസിദ്ധീകരിക്കാൻ സോഫി അഡ്‌ലർസ്പാരെയെ പ്രചോദിപ്പിച്ചു. 1884-ൽ സ്വീഡനിലെ ആദ്യത്തെ വനിതാ അവകാശ സംഘടനയായ ഫ്രെഡ്രിക്ക ബ്രെമർ അസോസിയേഷന് അവരുടെ പേരാണ് നൽകിയിരിക്കുന്നത്.
ആദ്യകാലജീവിതം
ഫ്രെഡ്രിക്ക ബ്രെമർ 1801 ഓഗസ്റ്റ് 17 ന് സ്വീഡനിലെ ഓബോയ്ക്ക് (ഇപ്പോൾ തുർക്കു, ഫിൻ‌ലാൻ‌ഡ്) പുറത്ത് പിയിക്കിഷ് ഇടവകയിലെ ടൂർല മാനറിൽ ജനിച്ചു. കാൾ ഫ്രെഡ്രിക് ബ്രെമർ (1770–1830), ബിർഗിറ്റ ചാർലോട്ട ഹോൾസ്ട്രോം (1777–1855) എന്നിവരുടെ അഞ്ചുമക്കളിൽ രണ്ടാമത്തെ മകളും രണ്ടാമത്തെ കുട്ടിയുമായിരുന്നു. അവരുടെ ഗ്രാന്റ്പേരന്റ്സായ ജേക്കബ്, അൾറിക്ക ഫ്രെഡ്രിക്ക ബ്രെമർ എന്നിവർ സ്വീഡിഷ് ഫിൻ‌ലാൻഡിലെ ഏറ്റവും വലിയ ബിസിനസ്സ് സാമ്രാജ്യങ്ങളിലൊന്ന് കെട്ടിപ്പടുത്തിരുന്നുവെങ്കിലും 1798 ൽ അമ്മയുടെ മരണശേഷം കാൾ അവരുടെ കൈവശാവകാശം ഇല്ലാതാക്കി (കുറച്ച് വർഷങ്ങൾക്ക് ശേഷം, നെപ്പോളിയൻ യുദ്ധങ്ങളിലെ ഫിന്നിഷ് യുദ്ധം ഫിൻ‌ലാൻഡിനെ റഷ്യയുമായി കൂട്ടിച്ചേർക്കുന്നത് കാണാം.) ഫ്രെഡ്രിക്കയ്ക്ക് മൂന്ന് വയസ്സുള്ളപ്പോൾ, കുടുംബം സ്റ്റോക്ക്ഹോമിലേക്ക് മാറി. അടുത്ത വർഷം, തലസ്ഥാനത്ത് നിന്ന് 20 മൈൽ (32 കിലോമീറ്റർ) അകലെയുള്ള ആർസ്റ്റ കാസ്റ്റിൽ അവർ വാങ്ങി. ഫ്രെഡ്രിക്ക തന്റെ ജീവിതത്തിന്റെ അടുത്ത രണ്ട് ദശകങ്ങൾ {{sfnp|Chisholm|1911|p=495}അവിടെ വേനൽക്കാലത്തും അച്ഛന്റെ ഉടമസ്ഥതയിലുള്ള മറ്റൊരു എസ്റ്റേറ്റിലും {{sfnp|Chisholm|1911|p=495}കുടുംബത്തിന്റെ സ്റ്റോക്ക്ഹോം അപ്പാർട്ട്മെന്റിലും ശൈത്യകാലം ചെലവഴിച്ചു.
പുറംകണ്ണികൾ
വർഗ്ഗം:1801-ൽ ജനിച്ചവർ വർഗ്ഗം:1865-ൽ മരിച്ചവർ
ജൂലിയറ്റ ലാന്തേരി
ഒരു ഇറ്റാലിയൻ പാരമ്പര്യമുള്ള അർജന്റീന വൈദ്യനും പ്രമുഖ സ്വതന്ത്ര ചിന്തകയും അർജന്റീനയിലെ സ്ത്രീകളുടെ അവകാശങ്ങൾക്കും പൊതുവെ സാമൂഹിക പരിഷ്‌കരണത്തിനും വേണ്ടി പ്രവർത്തിച്ചിരുന്ന വനിതയായിരുന്നു ജൂലിയറ്റ ലാന്തേരി (ജനനം ഗിയൂലിയ മദ്ദലീന ആഞ്ചെല ലാന്ററി, മാർച്ച് 22, 1873 - ഫെബ്രുവരി 25, 1932).
മരണവും പാരമ്പര്യവും
1932 ഫെബ്രുവരി 23-ന് ബ്യൂണസ് അയേഴ്‌സ് ഡൗണ്ടൗണിലെ ഡയഗണൽ നോർട്ടെ അവന്യൂവിലൂടെ ലാന്തേരി നടന്നു. ഒരു വാഹനയാത്രികൻ അവളെ ഇടിച്ചു. ഡ്രൈവർ ഓടി രക്ഷപ്പെട്ടു, രണ്ട് ദിവസം ആശുപത്രിയിൽ ചികിത്സയിൽ കഴിഞ്ഞപ്പോൾ, 58-ആം വയസ്സിൽ മരിച്ചു. അവരുടെ ശവസംസ്കാര ചടങ്ങുകളിൽ 1,000-ത്തിലധികം ആളുകൾ പങ്കെടുത്തു.
സംഭവം അപകടമാണെന്ന് പോലീസ് വിധിച്ചു. അക്കാലത്ത് എൽ മുണ്ടോ എഴുത്തുകാരി അഡെലിയ ഡി കാർലോ ചോദ്യം ചെയ്തു. പോലീസ് റിപ്പോർട്ടിൽ ഡ്രൈവറുടെ പേരും വാഹനത്തിന്റെ ടാഗും മായ്‌ച്ചിട്ടുണ്ടെന്നതുൾപ്പെടെ സംഭവത്തിന്റെ വിശദാംശങ്ങൾ വാർത്താ ദിനപത്രം പ്രസിദ്ധീകരിച്ചു. ഡേവിഡ് ക്ലാപെൻബാക്ക് എന്ന മനുഷ്യൻ വലതുപക്ഷ അർദ്ധസൈനിക വിഭാഗമായ അർജന്റീനിയൻ പാട്രിയോട്ടിക് ലീഗിലെ അംഗമായിരുന്നു. ക്ലാപെൻബാക്ക് തന്നെ നിരവധി കൊലപാതകങ്ങൾ നടത്തിയിട്ടുണ്ടെന്നും. ഈ വിവരങ്ങൾ പ്രസിദ്ധീകരിച്ചതിനെ തുടർന്ന് ഡി കാർലോയുടെ വീട് അർജന്റീനിയൻ ഫെഡറൽ പോലീസ് കൊള്ളയടിച്ചു.
അന്വേഷണാത്മക പത്രപ്രവർത്തകരായ അരസെലി ബെല്ലോട്ടയും അന മരിയ ഡി മേനയും 2001-ൽ ലാന്ററിയുടെ ജീവചരിത്രങ്ങൾ പ്രസിദ്ധീകരിച്ചു. ബ്യൂണസ് ഐറിസിലെ ഏറ്റവും പുതിയ ജില്ലയായ പ്യൂർട്ടോ മഡെറോയിലെ ഒരു തെരുവിന് അവരുടെ ബഹുമാനാർത്ഥം നാമകരണം ചെയ്യപ്പെട്ടു. 2019-ൽ, ബ്യൂണസ് അയേഴ്‌സ് അണ്ടർഗ്രൗണ്ടിലെ ലൈൻ എച്ചിലെ ഒരു പുതിയ സ്റ്റേഷന് ലാന്ററിയുടെ പേര് നൽകി.
സയൻ
അവലംബം
വർഗ്ഗം:നിറങ്ങൾ
അലമാര
വർഗ്ഗം:ഗൃഹോപകരണങ്ങൾ
ഹൽദാർ നാഗ്
ജീവിതരേഖ
1950 മാർച്ച് 31 ന് ഒഡീഷയിലെ ബാർഗ ജില്ലയിലെ ഒരു സാധാരണ കുടുംബത്തിലാണ് ഹൽദാർ ജനിച്ചത്. മൂന്നാം ക്ലാസ്സിൽ വച്ച് പഠനം നിറുത്തേണ്ടി വന്നു. ഹൽദാറിന് പത്തു വയസ്സുള്ളപ്പോൾ പിതാവ് മരണമടഞ്ഞു. തീരെ ചെറിയ പ്രായത്തിൽ തന്നെ കുടുംബത്തിന്റെ ഉത്തരവാദിത്തം ഹൽദാറിന്റെ ചുമലിലായി. ഹോട്ടലിലെ പാത്രങ്ങൾ കഴുകുന്ന ജോലിയാണ് ആദ്യം ചെയ്തിരുന്നത്, പിന്നീട് അടുത്തുള്ള ഒരു വിദ്യാലയത്തിലെ പാചകക്കാരനായി. കൂടുതൽ മെച്ചപ്പെട്ട ഒരു വരുമാനത്തിനായി വിദ്യാലയത്തിനു സമീപം അദ്ദേഹം ഒരു ചെറിയ കട തുടങ്ങി. മാലതീ നാഗ് ആണു ഭാര്യ, ഒരു മകളുണ്ട്.
സാഹിത്യ ജീവിതം
വാണിഭശാല നടത്തുന്ന കാലഘട്ടത്തിലാണ് അദ്ദേഹം കവിതകൾ എഴുതാൻ തുടങ്ങിയത്. 1990 ൽ ആൽമരം എന്ന പേരിലുള്ള ആദ്യ കവിത ഒരു പ്രാദേശിക മാസികയിൽ പ്രസിദ്ധീകരിച്ചു. 19 ആം നൂറ്റാണ്ടിൽ ജീവിച്ചിരുന്ന പ്രശസ്ത ഒറിയ കവിയായിരുന്നു ഗംഗാധർ മെഹറുമായി ഹൽദാറിനെ സാഹിത്യമേഖലയിലുള്ളവർ താരതമ്യം ചെയ്യുന്നു. ഇരുപതോളം മഹാക്യാവ്യങ്ങളും അനേകം കവിതകളും എഴുതിയ ഹൽദാറിന് കവിതകളും കവിതകളുടെ പശ്ചാത്തല വിവരങ്ങളും മനപാഠം. ദിവസവും ജോലി കഴിഞ്ഞ ശേഷം രണ്ടോ മൂന്നോ പരിപാടികളിൽ പങ്കെടുത്തു കവിതകൽ ചൊല്ലും. ഹൽദാറിന്റെ രചനകളേയും, ജീവിതത്തേയും ആസ്പദമാക്കി ബി.ബി.സി. ഒരു ഡോക്യുമെന്ററി പുറത്തിറക്കിയിട്ടുണ്ട്.
അവലംബം
വർഗ്ഗം:1950-ൽ ജനിച്ചവർ വർഗ്ഗം:മാർച്ച് 31-ന് ജനിച്ചവർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:കവികൾ
പവർ ലിഫ്റ്റിങ്
സ്ട്രെങ്ത് സ്പോർട്സ് വിഭാഗത്തിൽ പെടുന്ന ഒരു കായിക ഇനമാണ് പവർ ലിഫ്റ്റിങ് . 'ബെഞ്ച്‌ പ്രസ്‌', 'സ്ക്വാറ്റ്' , 'ഡെഡ് ലിഫ്റ്റ്‌' എന്നിവ ഇതിൽ ഉൾപ്പെടുന്നു<sup id="nbFoot02b" class="reference">[2]. പവർ ലിഫ്റ്റിങ്, ഒളിമ്പിക്സ് വെയിറ്റ് ലിഫ്റ്റിങ്ങുമായി സാദൃശ്യം പുലർത്തുന്നു. ഭാരം ഉയർത്തുക തന്നെയാണ് രണ്ടിലും ചെയ്യുന്നത്. ഓരോ ഇനത്തിലും മൂന്ന് അവസരങ്ങൾ ലഭിക്കുന്നു.
പവർ ലിഫ്റ്റിങ് ആരംഭിച്ചത് 1950 കളിൽ യു.എസ്.എ, യു.കെഎന്നിവിടങ്ങളിലായിട്ടാണ് <sup id="nbFoot03b" class="reference">[3]. സ്ത്രീകൾക്കും പുരുഷൻമാർക്കുമായി പ്രത്യേകം മത്സരങ്ങൾ നടക്കുന്നു<sup id="nbFoot04b" class="reference">[4]. ഭാരമനുസരിച്ച് വിവിധ വിഭാഗങ്ങളിലായിട്ടാണ് മത്സരം. സബ് ജൂനിയർ, ജൂനിയർ , സീനിയർ, മാസ്റ്റെർസ് എന്നിങ്ങനെ പ്രായമനുസരിച്ച് മത്സരങ്ങൾ നടക്കുന്നു.
പുരുഷൻ: 53kg, 59kg, 64 kg, 67.5 kg, 75 kg, 82.5 kg, 90 kg, 100 kg, 110 kg, 125 kg, 125 kg +
സ്ത്രീ: 44 kg, 48 kg, 52 kg, 56 kg, 60 kg, 67.5 kg, 75 kg, 82.5 kg, 90 kg, 90 kg +
അവലംബം
http://www.powerlifting-ipf.com
<li id="noteFoot02b">^ http://www.powerlifting-ipf.com/Disciplines.22.0.html .</li> <li id="noteFoot03b">^ IPF History Para 2-http://www.powerlifting-ipf.com/History.23.0.html.</li> <li id="noteFoot04b">^ IPF History (Sub heading -It's going on also with the Men's) http://www.powerlifting-ipf.com/History.23.0.html .</li> </ol>
വർഗ്ഗം:വ്യക്തിഗത കായിക ഇനങ്ങൾ
ഇമേജ് ഹിസ്റ്റോഗ്രാം
ഒരു ചിത്രത്തിലുള്ള വിവിധ നിറ തീവ്രതകളുടെയും ഒരോ നിറ തീവ്രതയും എത്രതവണ ചിത്രത്തിൽ ഉണ്ട് എന്ന എണ്ണത്തിന്റെയും രേഖാരൂപമാണ്(Graph) ഇമേജ് ഹിസ്റ്റോഗ്രാം. ഒരു പ്രത്യേക ഇമേജിന്റെ ഹിസ്റ്റോഗ്രാം വീക്ഷിക്കുമ്പോൾ സ്വരവിഷയകമായ വിഭജനം എന്തെന്നു പറയാൻ സാധിക്കുന്നതാണ്. ഇത് ഓരോ ടോണൽ മൂല്യത്തിനും പിക്സലുകളുടെ എണ്ണം പ്ലോട്ട് ചെയ്യുന്നു. ഒരു നിർദ്ദിഷ്‌ട ചിത്രത്തിനായുള്ള ഹിസ്റ്റോഗ്രാം നോക്കുന്നതിലൂടെ, ഒരു കാഴ്ചക്കാരന് ഒറ്റനോട്ടത്തിൽ മുഴുവൻ ടോണൽ വിതരണത്തെയും വിലയിരുത്താൻ കഴിയും.
നിരവധി ആധുനിക സേവനങ്ങളിൽ ഇമേജ് ഹിസ്റ്റോഗ്രാമുകൾ ഉണ്ട്. ഫോട്ടോഗ്രാഫർമാർക്ക് അവ ക്യാപ്‌ചർ ചെയ്‌ത ടോണുകളുടെ വിതരണവും, ഹൈലൈറ്റുകളോ ബ്ലാക്-ഔട്ട് ഷാഡോകളോ ആയി ഇമേജിന്റെ വിശദാംശങ്ങൾ നഷ്‌ടപ്പെട്ടിട്ടുണ്ടോ എന്ന് കാണിക്കുന്നതിനുള്ള ഒരു സഹായമായി ഉപയോഗിക്കാം. ഒരു റോ ഇമേജ് ഫോർമാറ്റ് ഉപയോഗിക്കുമ്പോൾ ഇത് ഉപയോഗപ്രദമല്ല, കാരണം പ്രദർശിപ്പിച്ച ചിത്രത്തിന്റെ ചലനാത്മക ശ്രേണി റോ ഫയലിലുള്ളതിന്റെ ഏകദേശ കണക്ക് മാത്രമായിരിക്കാം.
ഗ്രാഫിന്റെ തിരശ്ചീന അക്ഷം(horizontal axis) ടോണൽ വ്യതിയാനങ്ങളെ പ്രതിനിധീകരിക്കുന്നു, അതേസമയം ലംബ അക്ഷം(vertical axis)ആ പ്രത്യേക ടോണിലെ മൊത്തം പിക്സലുകളുടെ എണ്ണത്തെ പ്രതിനിധീകരിക്കുന്നു.
തിരശ്ചീനമായ അച്ചുതണ്ടിന്റെ ഇടതുഭാഗം ഇരുണ്ട പ്രദേശങ്ങളെയും മധ്യഭാഗം മിഡ്-ടോൺ മൂല്യങ്ങളെയും വലതുഭാഗം പ്രകാശമേഖലകളെയും പ്രതിനിധീകരിക്കുന്നു. ഈ ഓരോ സോണിലും പിടിച്ചെടുക്കുന്ന ഏരിയയുടെ വലുപ്പത്തെ (മൊത്തം പിക്സലുകളുടെ എണ്ണം) ലംബ അക്ഷം പ്രതിനിധീകരിക്കുന്നു.
അതിനാൽ, വളരെ ഇരുണ്ട ചിത്രത്തിനുള്ള ഹിസ്റ്റോഗ്രാമിന് അതിന്റെ ഭൂരിഭാഗം ഡാറ്റാ പോയിന്റുകളും ഗ്രാഫിന്റെ ഇടതുവശത്തും മധ്യഭാഗത്തും ഉണ്ടായിരിക്കും.
നേരെമറിച്ച്, കുറച്ച് ഇരുണ്ട പ്രദേശങ്ങളെ കൂടാതെ നിഴലുകളും ഉള്ള വളരെ തെളിച്ചമുള്ള ചിത്രത്തിനായുള്ള ഹിസ്റ്റോഗ്രാമിന് അതിന്റെ ഭൂരിഭാഗം ഡാറ്റാ പോയിന്റുകളും ഗ്രാഫിന്റെ വലതുവശത്തും മധ്യഭാഗത്തും ഉണ്ടായിരിക്കും.
ഇമേജ് മാനിപ്പുലേഷനും ഹിസ്റ്റോഗ്രാമുകളും
ഇമേജ് എഡിറ്റർമാർ സാധാരണയായി എഡിറ്റ് ചെയ്യുന്ന ചിത്രത്തിന്റെ ഒരു ഹിസ്റ്റോഗ്രാം സൃഷ്ടിക്കുന്നു. ഹിസ്റ്റോഗ്രാം ചിത്രത്തിലെ പിക്സലുകളുടെ എണ്ണം (ലംബ അക്ഷം) ഒരു പ്രത്യേക തെളിച്ചം അല്ലെങ്കിൽ ടോണൽ മൂല്യം (തിരശ്ചീന അക്ഷം) ഉപയോഗിച്ച് പ്ലോട്ട് ചെയ്യുന്നു. ഡിജിറ്റൽ എഡിറ്ററിലെ അൽഗോരിതങ്ങൾ ഉപയോക്താവിനെ ഓരോ പിക്സലിന്റെയും തെളിച്ച മൂല്യം ദൃശ്യപരമായി ക്രമീകരിക്കാനും മാറ്റങ്ങൾ വരുത്തുമ്പോൾ ഫലങ്ങൾ ചലനാത്മകമായി പ്രദർശിപ്പിക്കാനും അനുവദിക്കുന്നു. ഈ അൽഗോരിതങ്ങളുടെ ഒരു ജനപ്രിയ ഉദാഹരണമാണ് ഹിസ്റ്റോഗ്രാം ഇക്വലൈസേഷൻ. ചിത്രത്തിന്റെ തെളിച്ചത്തിലും ദൃശ്യതീവ്രതയിലും മെച്ചപ്പെടുത്തലുകൾ അങ്ങനെ ലഭിക്കും.
കമ്പ്യൂട്ടർ വിഷൻ മേഖലയിൽ, ഇമേജ് ഹിസ്റ്റോഗ്രാമുകൾ പരിധി നിശ്ചയിക്കുന്നതിനുള്ള ഉപയോഗപ്രദമായ ഉപകരണങ്ങളാണ്. ഗ്രാഫിൽ അടങ്ങിയിരിക്കുന്ന വിവരങ്ങൾ ടോണൽ വ്യതിയാനത്തിന്റെ ഒരു ഫംഗ്‌ഷൻ എന്ന നിലയിൽ പിക്‌സൽ വിതരണത്തിന്റെ പ്രതിനിധാനം ആയതിനാൽ, പീക്ക്സ് അല്ലെങ്കിൽ വാലി ഉപയോഗിച്ച് ഇമേജ് ഹിസ്റ്റോഗ്രാമുകൾ വിശകലനം ചെയ്യാൻ കഴിയും. ഈ ത്രെഷോൾഡ് മൂല്യം എഡ്ജ് ഡിറ്റക്ഷൻ, ഇമേജ് സെഗ്‌മെന്റേഷൻ, കോ-ഓക്‌റൻസ് മെട്രിക്‌സുകൾ എന്നിവയ്‌ക്കായി ഉപയോഗിക്കാം.
അവലംബം
വർഗ്ഗം:കമ്പ്യൂട്ടർ ഗ്രാഫിക്സ് - അപൂർണ്ണലേഖനങ്ങൾ വർഗ്ഗം:ഛായാഗ്രഹണം
ജോൺ ഫാൻറെ
ജോൺ ഫാൻറെ (ജീവിതകാലം : ഏപ്രിൽ‌ 8, 1909 – മെയ് 8, 1983) ഒരു ഇറ്റാലിയൻ-അമേരിക്കൻ നോവലിസ്റ്റ്, ചെറുകഥാകൃത്ത്, തിരക്കഥാകൃത്ത് എന്നീ നിലകളിൽ പ്രശസ്തനായിരുന്നു. 1939 ൽ പ്രസിദ്ധീകരിക്കപ്പെട്ട ഒരു എഴുത്തുകാരനായ അർറ്റുറോ ബൻഡിനിയുടെ കഥ പറഞ്ഞ, “Ask the Dust” എന്ന അദ്ദേഹത്തിൻറെ അർദ്ധ ആത്മകഥാപരമായ നോവലാണ് അദ്ദേഹത്തെ കൂടുതൽ പ്രസിദ്ധനാക്കിയത്. ഇത് ഒരു മഹത്തായ ലോസ് ആഞ്ചലസ് നോവലായി കണക്കാക്കപ്പെടുന്നു. 1938 നും 1985 ഇടയിൽ പ്രസിദ്ധീകരിക്കപ്പെട്ട നോവൽ പരമ്പരയിലെ നാലു പുസ്കങ്ങളിലൊന്നാണിത്. ഈ നാലു നോവലുകളും ഒന്നായി "The Bandini Quartet" എന്ന പേരിൽ അറിയപ്പെടുന്നു. 2006 ൽ ഈ പേരിൽ കോളിൻ ഫരെൽ അഭിനയിച്ച് ഒരു ചലച്ചിത്രവും പുറത്തിറങ്ങിയിരുന്നു. ഫാൻറേയുടെ ജീവിതകാലത്ത് 5 നോവലുകളും ഒരു ചെറുനോവലും ഒരു ചെറുകഥാസമാഹാരവും പ്രസിദ്ധീകരിക്കപ്പെട്ടിട്ടുണ്ട്. അദ്ദേഹത്തിൻറെ മരണശേഷം അധികമായി രണ്ടു നോവലുകൾ, രണ്ട് ചെറുനോവലുകൾ, രണ്ട് ചെറുകഥാ സമാഹാരങ്ങൾ എന്നിവ പ്രസിദ്ധീകിരക്കപ്പെട്ടു. അദ്ദേഹത്തിൻറെ സിനിമയായ കൃതികളിൽ 1956 ൽ പുറത്തിറങ്ങിയ Full of Life, 1952 ലെ ഇതേപേരിലുള്ള നോവലിൻറെ ചലച്ചിത്രാഖ്യാനമായിരുന്നു. മറ്റു ചിത്രങ്ങൾ “Jeanne Eagels” (1957), 1962 ലെ ചിത്രങ്ങളായ ഠWalk on the Wild Side” “The Reluctant Saint” എന്നിവയാണ്.
അവലംബം
വർഗ്ഗം:അമേരിക്കൻ നോവലെഴുത്തുകാർ
ധൻധൂലി
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ധൻധൂലി. കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ധൻധൂലി സ്ഥിതിചെയ്യുന്നത്. ധൻധൂലി വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ധൻധൂലി ൽ 43 വീടുകൾ ഉണ്ട്. ആകെ ജനസംഖ്യ 208 ആണ്. ഇതിൽ 107 പുരുഷന്മാരും 101 സ്ത്രീകളും ഉൾപ്പെടുന്നു. ധൻധൂലി ലെ സാക്ഷരതാ നിരക്ക് 63.46 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ധൻധൂലി ലെ 6 വയസ്സിനു താഴെയുള്ള കുട്ടികളുടെ എണ്ണം 27 ആണ്. ഇത് ധൻധൂലി ലെ ആകെ ജനസംഖ്യയുടെ 12.98 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 71 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 68 പുരുഷന്മാരും 3 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 98.59 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 35.21 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ധൻധൂലി ലെ 177 പേരും പട്ടിക ജാതി വിഭാഗത്തിൽപെടുന്നു.
പട്ടചിത്ര
കിഴക്കൻ ഇന്ത്യൻ സംസ്ഥാനങ്ങളായ ഒഡീഷ, പശ്ചിമ ബംഗാൾ, ബംഗ്ലാദേശിന്റെ ചില ഭാഗങ്ങൾ എന്നിവ അടിസ്ഥാനമാക്കിയുള്ള പരമ്പരാഗതമായ തുണിയിലുള്ള സ്ക്രോൾ പെയിന്റിംഗിന്റെ പൊതുവായ പദമാണ് പടചിത്ര അല്ലെങ്കിൽ പട്ടചിത്ര. പാടചിത്ര കലാരൂപം അതിന്റെ സങ്കീർണ്ണമായ വിശദാംശങ്ങൾക്കും അതിൽ ആലേഖനം ചെയ്തിട്ടുള്ള പുരാണ ആഖ്യാനങ്ങൾക്കും നാടോടിക്കഥകൾക്കും പേരുകേട്ടതാണ്. ഒഡീഷയിലെ പുരാതന കലാസൃഷ്ടികളിൽ ഒന്നാണ് പട്ടചിത്ര യഥാർത്ഥത്തിൽ ആചാരപരമായ ഉപയോഗത്തിനും പുരിയിലേക്കുള്ള തീർത്ഥാടകർക്കും ഒഡീഷയിലെ മറ്റ് ക്ഷേത്രങ്ങൾക്കും വേണ്ടിയുള്ള സുവനീർ എന്ന നിലയിലും സൃഷ്ടിക്കപ്പെട്ടതാണ്. ഒരു പുരാതന ബംഗാളി ആഖ്യാന കലയുടെ ഒരു ഘടകമാണ് പട്ടചിത്ര. യഥാർത്ഥത്തിൽ ഒരു ഗാനം അവതരിപ്പിക്കുമ്പോൾ ഒരു ദൃശ്യ ഉപകരണമായി ഇത് വർത്തിക്കുന്നു.
പദോൽപ്പത്തി
സംസ്കൃതത്തിൽ, paṭṭa എന്നാൽ "തുണി" എന്നും സിത്ര എന്നാൽ "ചിത്രം" എന്നും അർത്ഥമാക്കുന്നു. ഈ ചിത്രങ്ങളിൽ ഭൂരിഭാഗവും ഹിന്ദു ദേവതകളുടെ കഥകൾ ചിത്രീകരിക്കുന്നു.
ഒഡീഷ പട്ടചിത്ര
ഇന്ത്യയിലെ ഒഡീഷയിലെ ഒരു പരമ്പരാഗത ചിത്രമാണ് പട്ടചിത്ര. ഈ പെയിന്റിംഗുകൾ ഹിന്ദു പുരാണങ്ങളെ അടിസ്ഥാനമാക്കിയുള്ളതും ജഗന്നാഥ, വൈഷ്ണവ വിഭാഗങ്ങളിൽ നിന്ന് പ്രത്യേകമായി പ്രചോദനം ഉൾക്കൊണ്ടതുമാണ്. പെയിന്റിംഗുകളിൽ ഉപയോഗിച്ചിരിക്കുന്ന എല്ലാ നിറങ്ങളും പ്രകൃതിദത്തമാണ്. ഒടിയ പെയിൻററായ ചിത്രകാരസ് തികച്ചും പഴയ പരമ്പരാഗത രീതിയിലാണ് പെയിന്റിംഗുകൾ നിർമ്മിച്ചിരിക്കുന്നത്. ഒഡീഷയിലെ ഏറ്റവും പഴക്കമേറിയതും ജനപ്രിയവുമായ കലാരൂപങ്ങളിൽ ഒന്നാണ് പട്ടചിത്ര ശൈലിയിലുള്ള ചിത്രകല. ക്യാൻവാസ് എന്നർത്ഥമുള്ള പട്ട, ചിത്രം എന്നർത്ഥം വരുന്ന ചിത്ര എന്നീ സംസ്‌കൃത പദങ്ങളിൽ നിന്നാണ് പട്ടചിത്ര എന്ന പേര് രൂപപ്പെട്ടത്. പട്ടചിത്രം ക്യാൻവാസിൽ വരച്ച ചിത്രമാണ്. കൂടാതെ സമ്പന്നമായ വർണ്ണാഭമായ പ്രയോഗം, സർഗ്ഗാത്മക രൂപങ്ങൾ, ഡിസൈനുകൾ, ലളിതമായ തീമുകളുടെ ചിത്രീകരണം, കൂടുതലും പുരാണകഥകൾ എന്നിവയാൽ പ്രകടമാണ്. പട്ടചിത്ര പെയിന്റിംഗുകളുടെ പാരമ്പര്യത്തിന് ആയിരത്തിലധികം വർഷങ്ങൾ പഴക്കമുണ്ട്.
അവലംബങ്ങൾ
Citations
പുറംകണ്ണികൾ
വർഗ്ഗം:ഇന്ത്യൻ നാടോടി കല
റോബർട്ട് ക്രിസ്റ്റഫർ ടൈറ്റ്ലർ
right|thumb|ഹാരിയറ്റും റോബർട്ട് ടൈറ്റ്ലറും ഒരു ബ്രിട്ടീഷ് പട്ടാളക്കാരനും പ്രകൃതിശാസ്ത്രജ്ഞനും ഛായാഗ്രാഹകനുമായിരുന്നു റോബർട്ട് ക്രിസ്റ്റഫർ ടൈറ്റ്ലർ (Robert Christopher Tytler (ജീവിതകാലം: 1818 സെപ്റ്റംബർ 25 – 1872 സെപ്റ്റംബർ 10). 1857-ലെ ലഹളക്കാലത്ത് റോബർട്ട് ചിത്രീകരിച്ച ഫോട്ടോഗ്രാഫുകളുടെ പേരിലാണ് അദ്ദേഹത്തിന്റെയും ഭാര്യയായിരുന്ന ഹാരിയറ്റിന്റെയും പ്രശസ്തി. ടൈറ്റ്ലേഴ്സ് ലീഫ് വാബ്ലർ എന്ന ഒരു പക്ഷിയുടെ പേരും ഇദ്ദേഹത്തിന്റെ സ്മരണാർത്ഥമായിട്ടുണ്ട്.
ബ്രിട്ടീഷ് സേനയിലെ 38-ാം നേറ്റീവ് ഇൻഫൻട്രിയിലെ ഒരു മുതിർന്ന സൈനികനായിരുന്നു റോബെർട്ട്. ഇന്ത്യൻ ശിപായിമാരോട് വളരെ അടുത്ത് പെരുമാറിയിരുന്നതും അവരുടെ ക്ഷേമത്തിനായും പ്രവർത്തിച്ച പഴയതലമുറ ഉദ്യോഗസ്ഥനായിരുന്നു അദ്ദേഹം. അദ്ദേഹം ഹിന്ദുസ്ഥാനി നല്ലപോലെ സംസാരിക്കാനറിയാമായിരുന്നു. രണ്ട് കുട്ടികളുടെ പിതാവായിരുന്ന അദ്ദേഹം ലഹളക്ക് കുറച്ചുകാലം മുമ്പു മാത്രമാണ് അദ്ദേഹം ഹാരിയെറ്റിനെ പുനർവിവാഹം ചെയ്തത്. ഹാരിയെറ്റിന് അപ്പോൾ അദ്ദേഹത്തിന്റെ പകുതിയോളം പ്രായമേ ഉണ്ടായിരുന്നുള്ളൂ. ഭർത്താവിനെപ്പോലെ അവർക്കും ഹിന്ദുസ്ഥാനിയിൽ നല്ല പ്രാവീണ്യമുണ്ടായിരുന്നു. കാലക്രമേണ ഇരുവരും മികച്ച ഫോട്ടോഗ്രാഫർമാരായി മാറി. ലഹളസമയത്ത് ഇവർ ദില്ലിയിൽ നിന്ന് അംബാലയിലേക്ക് രക്ഷപ്പെട്ടു. അവിടെവച്ച് സ്വാഭാവികമായി ഡെൽഹി ഫീൽഡ് ഫോഴ്സിൽ അംഗങ്ങളായി. ആക്രമണകാലത്ത് ദില്ലി റിഡ്ജിൽ തമ്പടിച്ചിരുന്ന ബ്രിട്ടീഷ് പട്ടാളത്തെക്കുറിച്ചും പിടിച്ചടക്കലിനുശേഷമുള്ള നഗരത്തിലെ നിർമ്മിതികളുടെ നശീകരണത്തെക്കുറിച്ചും ഏറ്റവും വിശദമായ വിവരണം ഹാരിയെറ്റിന്റെ ഓർമ്മക്കുറിപ്പുകളിലുണ്ട്.
അവലംബം
വർഗ്ഗം:ബ്രിട്ടീഷ് ഈസ്റ്റ് ഇന്ത്യാ കമ്പനി ഉദ്യോഗസ്ഥർ വർഗ്ഗം:1857-ലെ ഇന്ത്യൻ ലഹളയുമായി ബന്ധപ്പെട്ട വ്യക്തികൾ
നഫോക്സിഡിൻ
നഫോക്‌സിഡിൻ (INN; വികസന കോഡ് നാമങ്ങൾ U-11,000A) അല്ലെങ്കിൽ നഫോക്‌സിഡൈൻ ഹൈഡ്രോക്ലോറൈഡ് (USAN) ഒരു നോൺ-സ്റ്റിറോയിഡൽ സെലക്ടീവ് ഈസ്ട്രജൻ റിസപ്റ്റർ മോഡുലേറ്റർ (SERM) അല്ലെങ്കിൽ ട്രിഫെനൈലെത്തിലീൻ ഗ്രൂപ്പിന്റെ ഭാഗിക ആന്റീ ഈസ്‌റ്റ്രജൻ ആണ് ഇംഗ്ലീഷ്:Nafoxidine, ഇത് അപ്‌ജോൺ സർവ്വകലാശാലയിൽ1970-ൽ സ്തനാർബുദ ചികിത്സയ്ക്കായി വികസിപ്പിച്ചെടുത്ത മരുന്നാണ്. പക്ഷേ ഒരിക്കലും മാർക്കറ്റ് ചെയ്തില്ല.
ടാമോക്സിഫെൻ, ക്ലോമിഫെൻ എന്നിവയുടെ അതേ സമയത്താണ് ഇത് വികസിപ്പിച്ചെടുത്തത്, അവയും ട്രൈഫെനൈലെത്തിലീൻ ഡെറിവേറ്റീവുകളാണ്. ലൈംഗികബന്ധത്തിനു ശേഷമുള്ള ഗർഭനിരോധന മാർഗ്ഗമായി അപ്‌ജോണിലെ ഫെർട്ടിലിറ്റി കൺട്രോൾ പ്രോഗ്രാമാണ് ഈ മരുന്ന് യഥാർത്ഥത്തിൽ സമന്വയിപ്പിച്ചത്, എന്നാൽ പിന്നീട് സ്തനാർബുദ ചികിത്സയ്ക്കായി ഇത് പുനർനിർമ്മിച്ചു. സ്തനാർബുദ ചികിത്സയിലെ ക്ലിനിക്കൽ പരീക്ഷണങ്ങളിൽ നഫോക്സിഡൈൻ ഉപയോഗിക്കുകയും, അത് ഫലപ്രദമാണെന്ന് കണ്ടെത്തുകയും ചെയ്തു. എന്നിരുന്നാലും, ഇത് മിക്കവാറും എല്ലാ രോഗികളിലും ichthyosis, ഭാഗിക മുടി കൊഴിച്ചിൽ, ചർമ്മത്തിന്റെ ഫോട്ടോടോക്സിസിറ്റി എന്നിവയുൾപ്പെടെയുള്ള പാർശ്വഫലങ്ങൾ ഉണ്ടാക്കി, ഇത് മൂലം അതിന്റെ വികസനം നിർത്തിവക്കുകയായിരുന്നു.
കത്തിപ്പല്ലൻ പൈക്ക് കോങ്ങർ
കടൽ വാസിയായ ഒരു കോങ്ങർ മൽസ്യമാണ് കത്തിപ്പല്ലൻ പൈക്ക് കോങ്ങർ  അഥവാ '''Daggertooth Pike Conger. ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.
കുടുംബം
ആരൽ വിഭാഗത്തിൽ പെട്ട മൽസ്യമാണ് ഇവ. മലയാളത്തിൽ ഈ വിഭാഗത്തിലെ എല്ലാ മത്സ്യങ്ങളേയും പൊതുവെ മലിഞ്ഞീൽ എന്നാണ് വിളിക്കുന്നത്.
ഇതും കാണുക
കേരളത്തിലെ മൽസ്യങ്ങളുടെ പട്ടിക
വർഗ്ഗം:കേരളത്തിലെ മത്സ്യങ്ങൾ വർഗ്ഗം:മലിഞ്ഞീൽ
റോസാലി ഒലിവക്രോന
സ്വീഡിഷ് ഫെമിനിസ്റ്റ് ആക്ടിവിസ്റ്റും എഴുത്തുകാരിയുമായിരുന്നു റോസാലി അൾറിക ഒലിവെക്രോന, നീ റൂസ് (ഡിസംബർ 9, 1823 - ജൂൺ 4, 1898). സ്വീഡനിലെ സംഘടിത വനിതാ അവകാശ പ്രസ്ഥാനത്തിന്റെ ഫ്രെഡ്രിക്ക ബ്രെമർ, സോഫി അഡ്‌ലർസ്പാരെ എന്നിവർക്കൊപ്പം മൂന്ന് മികച്ച തുടക്കാരിൽ ഒരാളാണ് അവർ.
ജീവിതരേഖ
റോസാലി അൾറിക റൂസ് ഒരു സമ്പന്ന കുടുംബത്തിലാണ് ജനിച്ചത്. അവൾ വളർന്നത് സ്റ്റോക്ക്ഹോമിലാണ്. 1831 മുതൽ റൂസ് സ്വീഡനിലെ പെൺകുട്ടികളുടെ ഏറ്റവും പഴക്കം ചെന്ന സ്കൂളുകളിലൊന്നായ സ്റ്റോക്ക്ഹോമിലെ വാലിൻസ്ക ഫ്ലിക്സ്കോളനിലെ ആദ്യത്തെ വിദ്യാർത്ഥികളിൽ ഒരാളാണ്. ഈ കുടുംബം 1839-ൽ വെസ്റ്റെർഗറ്റ്‌ലാൻഡിലെ മസ്സെബെർഗ് എന്ന പർവതനിരയുടെ പീഠഭൂമിയുടെ താഴെയുള്ള സോജറിസിലേക്ക് താമസം മാറ്റി.
യുണൈറ്റഡ് സ്റ്റേറ്റ്സിലെ സൗത്ത് കരോലിനയിലെ ചാൾസ്റ്റണിനടുത്തുള്ള ഒരു പട്ടണമായ ലൈംസ്റ്റോണിലെ പെൺകുട്ടികളുടെ സ്കൂളിൽ ഒരു അദ്ധ്യാപികയായിരുന്നു അവളുടെ ഒരു സുഹൃത്ത് ഹുൾദ ഹഹർ. 1851-ൽ അമേരിക്കയിലേക്ക് പോയ അവർ നാലുവർഷം അവിടെ താമസിച്ചു. റൂസ് ആദ്യം ലൈംസ്റ്റോണിലെ സ്കൂളിൽ ഫ്രഞ്ച് അദ്ധ്യാപികയായിരുന്നു. തുടർന്ന് എലിസ, ആനി പെറോന്നൗ എന്നീ രണ്ട് വിദ്യാർത്ഥികളുടെ കുടിയേറ്റസ്ഥലത്തിൽ അവർ ഒരു ഗൃഹാദ്ധ്യാപികയായി. അടിമകളെ ദുരുപയോഗം ചെയ്യുന്നത് അവർ സ്വയം ശ്രദ്ധിച്ചില്ല. പക്ഷേ അടിമത്തം പ്രകൃതിവിരുദ്ധവും വൈകാരികമായി വെറുപ്പുളവാക്കുന്നതുമാണെന്ന് അവർ കരുതി. ഇത് നിർത്തലാക്കുന്നത് ഒഴിവാക്കാനാവില്ലെന്നും അത് വലിയ പ്രതിരോധം നേരിടേണ്ടിവരുമെന്നും അവർക്ക് ബോധ്യമായി. 1855 ൽ അവൾ സ്വീഡനിലേക്ക് മടങ്ങി.
പുറംകണ്ണികൾ
വർഗ്ഗം:1823-ൽ ജനിച്ചവർ വർഗ്ഗം:1898-ൽ മരിച്ചവർ
ജീവിതചക്രം
പ്രധാനമായും മൂന്നുതരം ജീവിതചക്രങ്ങളാണുള്ളത്:
പുറം കണ്ണികൾ
വർഗ്ഗം:ജീവശാസ്ത്രം വർഗ്ഗം:പ്രത്യുൽപ്പാദനം
എൽമിസോറസ്
അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഒരു തെറാപ്പോഡ വിഭാഗത്തിൽ പെട്ട ദിനോസർ ആണ് എൽമിസോറസ്. മംഗോളിയയിൽ നിന്നും ആണ് ഫോസ്സിൽ കണ്ടു കിട്ടിയിടുള്ളത്. കൈയുടെയും കാലിന്റെയും ഫോസ്സിലുകൾ മാത്രമേ ഇത് വരെ കണ്ടു കിട്ടിയിടുള്ളൂ. ഹോലോ ടൈപ്പ് സ്പെസിമെൻ ZPAL MgD-I/172 കാൽ പാദത്തിലെ അസ്ഥികൾ ആണ്. പാര ടൈപ്പ് ആയി രണ്ടു സ്പെസിമെൻ ഉണ്ട് ZPAL MgD-I/98 വലതുകൈയും, കാൽ പാദവും. ZPAL MgD-I/20 കാൽ പാദത്തിലെ ഒരു അസ്ഥി. പൂർണ ഫോസ്സിലുകൾ കിട്ടാത്തതിനാൽ ഇപ്പോൾ കൂടുതൽ വിവരങ്ങൾ ലഭ്യമല്ല.
പരിശോധനകൾ
2001-ൽ സമ്മർദം കൊണ്ട് സംഭവിക്കുന്ന എല്ലിലെ ഒടിവ് കണ്ടെത്താൻ എൽമിസോറന്റെ പാദത്തിലെ 23 എല്ലുകൾ പരിശോധിച്ചിരുന്നു, എന്നാൽ ഒന്നില്ലും ഇത് കണ്ടെത്താൻ സാധിച്ചില്ല.
അവലംബം
വർഗ്ഗം:ഏഷ്യൻ ദിനോസറുകൾ വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
നുബ്ര താഴ്വര
ലഡാക്ക് താഴ്വരയുടെ വടക്ക് കിഴക്കായി സ്ഥിതി ചെയ്യുന്ന ഒരു ത്രി-സായുധ താഴ്വരയാണ് നുബ്ര താഴ്വര .ലഡാക്കിലെ തലസ്ഥാനമായ ലേ ടൌണിൽ നിന്ന് 150 കിലോമീറ്റർ വടക്ക് ആണ് നുബ്റയുടെ തലസ്ഥാനം ഡിസ്കിറ്റ് സ്ഥിതി ചെയ്യുന്നത്. പ്രാദേശിക പണ്ഡിതന്മാർ അതിന്റെ യഥാർത്ഥ പേര് എൽഡുമ്ര (പൂക്കളുടെ താഴ്വര) ആണെന്ന് പറയുന്നു. ശ്യോക് നദി നുബ്ര അല്ലെങ്കിൽ സിയാച്ചൻ നദിയുമായി കൂടിച്ചേർന്ന് ലഡാക്ക്, കരക്കോറം എന്നിവയെ വേർതിരിക്കുന്ന ഒരു വലിയ താഴ്വര രൂപവത്കരിക്കുന്നു. സമുദ്രനിരപ്പിന് ഏകദേശം 3048 മീറ്റർ ഉയരമുള്ള താഴ്വരയുടെ ശരാശരി ഉയരം 10,000 അടിയാണ്. ലെ പട്ടണത്തിൽ നിന്ന് ഖർദുംഗ് ലാ ചുരത്തിൽ യാത്ര ചെയ്താൽ ഈ താഴ്വരയിലേക്ക് പോകാം. വിദേശത്തുനിന്നും നുബ്ര വാലി സന്ദർശിക്കാൻ ഒരു സംരക്ഷിത ഏജൻസി പെർമിറ്റ് ആവശ്യമാണ്. 2017 ഏപ്രിൽ 1 മുതൽ താഴ്വര സന്ദർശിക്കാൻ ഇൻഡ്യൻ പൌരന്മാർക്ക് ഇന്നർ ലൈൻ പെർമിറ്റ് ലഭിക്കേണ്ടതുണ്ട്.
ബാഹ്യ ലിങ്കുകൾ
വർഗ്ഗം:ജമ്മു കാശ്മീരിലെ താഴ്വരകൾ വർഗ്ഗം:ഇൻഡസ് തടം
സ്റ്റാർയി സാംബിർ
സ്റ്റാർയി സാംബിർ സാംബിർ (Старий Самбір, പോളിഷ്: സ്റ്റാറി സാംബോർ, സ്റ്റാറേമിയാസ്റ്റോ, സ്റ്റാർ മിയാസ്റ്റോ) പോളണ്ട് അതിർത്തിയോട് ചേർന്ന് കിടക്കുന്നതും, പടിഞ്ഞാറൻ ഉക്രെയ്നിലെ ലിവിവ് ഒബ്ലാസ്റ്റിലെ സാംബിർ റയോണിൽ സ്ഥിതിചെയ്യുന്നതുമായ ഒരു നഗരമാണ്. ഉക്രെയ്നിലെ ഹ്രൊമദാകളിലൊന്നായ സ്റ്റാറി സാംബീർ നഗര ഹ്രൊമദയുടെ ഭരണകേന്ദ്രവും സ്റ്റാർയി സാംബീർ നഗരമാണ്. ഈ നഗരത്തിലെ ജനസംഖ്യ 2021 ൽ കണക്കാക്കിയതുപ്രകാരം ഏകദേശം 6,518 ആണ്.
ചരിത്രം
നഗരം സ്ഥാപിച്ചതിന്റെ കൃത്യമായ തീയതി വ്യക്തമല്ല. പോളിഷ് ഭാഷയിൽ സാംബോർ എന്നറിയപ്പെടുന്ന സാംബീർ, ആദ്യമായി പരാമർശിക്കപ്പെട്ടത് 1378-ൽ രേഖകളിലാണ്. അക്കാലത്ത്, പോളണ്ട് രാജ്യത്തിലെ റുഥേനിയൻ വോയ്വോഡെഷിപ്പിന്റെ ഭാഗമായ പ്രെസെമിസ്ൽ ലാൻഡിന്റെ ഭാഗമായി കുലീന കുടുംബമായിരുന്ന ഹെർബർട്ട് കുടുംബത്തിന്റെ ഒരു സ്വകാര്യ നഗരമായിരുന്നു അത്. 1501-ൽ ഇവിടെ ഒരു റോമൻ കത്തോലിക്കാ പള്ളി തുറക്കുകയും 1553-ൽ സാംബീറിന് ഒരു പട്ടണമെന്ന പദവി ലഭിക്കുകയും ചെയ്തു. 1668-ൽ ഇവിടെ ഒരു ടൗൺ ഹാൾ നിർമ്മിക്കപ്പെടുകയും പതിനെട്ടാം നൂറ്റാണ്ടിന്റെ തുടക്കത്തിൽ പ്രാദേശിക പള്ളി പുനർനിർമ്മിക്കുകയും ചെയ്തു. 1772 വരെ (പോളണ്ടിന്റെ വിഭജനം വരെ), സാംബീർ നഗരം റുഥേനിയൻ വോയിവോഡെഷിപ്പിലെ പ്രെസെമിസ്ൽ ലാൻഡിൽ പെട്ട പ്രദേശമായി തുടർന്നു. 1772 മുതൽ 1918 അവസാനം വരെ, സാംബീർ ഓസ്ട്രിയൻ ഗലീഷ്യയിൽ ഉൾപ്പെട്ടിരുന്നു. 1880-ൽ, നഗര ജനസംഖ്യ 1,399 ഗ്രീക്ക്-കത്തോലിക്കുകളും 704 റോമൻ കത്തോലിക്കരും 1,377 ജൂതന്മാരും ഉൾപ്പെടെ 3,482 ആയിരുന്നു.
പോളിഷ്-ഉക്രേനിയൻ യുദ്ധസമയത്ത് സാംബീറിനെ പിടിച്ചെടുത്ത പോളണ്ട്, റിഗ സമാധാന കരാർ പ്രകാരം പട്ടണം കൈവശം വച്ചു. 1921-ലെ സെൻസസ് പ്രകാരം, 1,534 ജൂതന്മാർ ഉൾപ്പെടെ പട്ടണത്തിൽ 4,314 ജനസംഖ്യയുണ്ടായിരുന്നു. രണ്ടാം പോളിഷ് റിപ്പബ്ലിക്കിൻറെ കാലത്ത് ഇത്, ലിവോവ് വോയിവോഡ്ഷിപ്പിലെ (1932 വരെ) ഒരു കൗണ്ടിയുടെ ആസ്ഥാനമായിരുന്നു. 1939-ലെ പോളണ്ടിന്റെ അധിനിവേശത്തിനു ശേഷം ഈ പട്ടണം സോവിയറ്റ് യൂണിയൻറെ ഭാഗമായി. അതിലെ ജൂത നിവാസികൾ ഹോളോകോസ്റ്റിൽ കൊല്ലപ്പെട്ടു.
യുദ്ധാനന്തര കാലഘട്ടത്തിൽ, ശേഷിച്ച പോളിഷ് വംശീയ വിഭാഗങ്ങൾ പുറത്താക്കപ്പെട്ടു. അവരിൽ ഭൂരിഭാഗവും വീണ്ടെടുക്കപ്പെട്ട പ്രദേശങ്ങളിൽ സ്ഥിരതാമസമാക്കി. ഓപ്പറേഷൻ വിസ്റ്റുലയെ തുടർന്ന് ഉക്രേനിയക്കാരും പുനരധിവസിപ്പിക്കപ്പെട്ടു. 2020 ജൂലൈ 18 വരെ, സ്റ്റാർയി സാംബീർ നഗരം സ്റ്റാർയി സാംബിർ റയോണിന്റെ ഭരണ കേന്ദ്രമായി പ്രവർത്തിച്ചു. ഉക്രെയ്നിലെ ഭരണപരിഷ്കാരത്തിന്റെ ഭാഗമായി ലിവ് ഒബ്ലാസ്റ്റിന്റെ റയോണുകളുടെ എണ്ണം ഏഴായി പരിമിതപ്പെടുത്തുന്നതിന് 2020 ജൂലൈയിൽ റയോൺ നിർത്തലാക്കി. സ്റ്റാർയി സാംബിർ റയോൺ പ്രദേശം സംബീർ റയോണിൽ ലയിപ്പിച്ചു.
അവലംബം
വർഗ്ഗം:ഉക്രൈനിലെ നഗരങ്ങൾ
കുഴിമണ്ഡലികൾ
വൈപ്പറിഡേയുടെ ഉപ കുടുംബമായ Crotalinae യിലാണ് കുഴിമണ്ഡലികൾ (Pit viper). ഇവയുടെ കണ്ണിനും മൂക്കിനും ഇടയിൽ ഒരു കുഴിപോലുള്ള അവയവമുണ്ട്. ഇതു് ഉപയോഗിച്ച് ഇരയുടെ ശരീരത്തിലെ ഊഷ്മാവിന്റെ വ്യതിയാനം തിരിച്ചറിയാനാവും. അങ്ങനെ രാത്രിയിൽ ഇവയ്ക്ക് ഇര തേടാനാവും. ഈ കുഴി ഉള്ളതുകൊണ്ടാണ് കുഴിമണ്ഡലി എന്ന് പേരു വന്നത്. വനത്തിലെ കാട്ടരുവികൾക്കടുത്താണ് സാധാരണ കണ്ടുവരുന്നത്.
ലോകത്ത് 21 ജനുസ്സുകളിലായി 151 ഇനങ്ങളെ തിരിച്ചറിഞ്ഞിട്ടുണ്ട്. ഇവയിൽ 20 ഇനം ഇന്ത്യയിലുണ്ട്. കേരളത്തിൽ 5 എണ്ണവും.
ഇന്ത്യയിലെ വന്യജീവി സംരക്ഷണ നിയമത്തിലെ നാലാം ഷെഡ്യൂളിൽ പെടുന്നവയാണ് ഇവ.
വിവരണം
ഏകദേശം മൂന്ന് മുതൽ നാലര അടി വരെ ആണ് ഒരു ശരാശരി പാമ്പിന്റെ നീളം. ഇതു വരെ രേഖപ്പെടുത്തിയതിൽ വച്ച് ഏറ്റവും കൂടിയ നീളം 74.5 ഇഞ്ച് ആണ്. സ്ത്രീ-പുരുഷ വ്യത്യാസം ഉണ്ട്. ആൺ പാമ്പുകൾക്ക് പെൺ പാമ്പിനേക്കാൾ നീളവും തൂക്കവും കൂടുതലാണ്.
കൂടുതൽ അറിവുകൾ
ബോട്രോപ്‌സ് ആസ്പർ
പാമ്പ്
അവലംബം
വർഗ്ഗം:കേരളത്തിലെ പാമ്പുകൾ
വട്ടക്കണ്ണി
വട്ടയോട് നല്ല സാമ്യമുള്ള ഒരു മരമാണ് വട്ടക്കണ്ണി. . വട്ട എന്നും ഉപ്പില എന്നെല്ലാം അറിയപ്പെടുന്നു. പ്രധാനമായും തെക്കെ ഇന്ത്യയിലും ശ്രീലങ്കയിലും കാണുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ
ഒബ്സ്റ്റട്രിക്ക്സ് ആൻഡ് ഗൈനക്കോളജി
കണ്ണി=//upload.wikimedia.org/wikipedia/commons/thumb/e/eb/Handgriffe.JPG/220px-Handgriffe.JPG|ലഘുചിത്രം| ലിയോപോൾഡസ് മാന്യൂർസ് ഗർഭം, പ്രസവം, പ്രസവാനന്തര കാലം എന്നിവയിൽ ശ്രദ്ധ കൊടുക്കുന്ന ഒബ്സ്റ്റട്രിക്ക്സ്, സ്ത്രീ പ്രത്യുത്പാദന വ്യവസ്ഥയിൽപ്പെടുന്ന യോനി, ഗർഭപാത്രം, അണ്ഡാശയം, സ്തനങ്ങൾ എന്നിവയുടെ ആരോഗ്യം കൈകാര്യം ചെയ്യുന്ന ഗൈനക്കോളജി എന്നീ പ്രസവചികിത്സയുടെ രണ്ട് ഉപവിഭാഗങ്ങളെ ഉൾക്കൊള്ളുന്ന മെഡിക്കൽ സ്പെഷ്യാലിറ്റിയാണ് ഒബ്സ്റ്റട്രിക്ക്സ് ആൻഡ് ഗൈനക്കോളജി (ഒബ്‌സ് ആൻഡ് ഗൈന, ഒ & ജി, ഒബി-ജിവൈഎൻ, ഒബി/ ജിവൈഎൻ എന്നിങ്ങനെ ചുരുക്കി വിളിക്കപ്പെടുന്നു).
രണ്ട് മേഖലകളിലെയും ബിരുദാനന്തര പരിശീലന പരിപാടികൾ സാധാരണയായി സംയോജിപ്പിച്ച്, പ്രാക്ടീസ് ചെയ്യുന്ന ഒബ്‌സ്റ്റട്രീഷ്യൻ-ഗൈനക്കോളജിസ്റ്റ് സ്ത്രീകളുടെ പ്രത്യുത്പാദന അവയവങ്ങളുടെ ആരോഗ്യ സംരക്ഷണത്തിലും ഗർഭാവസ്ഥയുടെ പരിപാലനത്തിലും പ്രാവീണ്യമുള്ളവരായി കണക്കാക്കുന്നു, എന്നിരുന്നാലും പല ഡോക്ടർമാരും ഒരു മേഖലയിലോ അല്ലെങ്കിൽ ഈ മേഖലയിലെ സബ് സ്പെഷ്യാലിറ്റികളിലോ താൽപ്പര്യങ്ങൾ വളർത്തിയെടുക്കുന്നു.
അമേരിക്ക
അമേരിക്കൻ ഐക്യനാടുകളിൽ ഒബി-ജിവൈഎൻ സർട്ടിഫിക്കേഷനുകൾ നൽകുന്നത് അമേരിക്കൻ ബോർഡ് ഓഫ് ഒബ്‌സ്റ്റട്രിക്‌സ് ആൻഡ് ഗൈനക്കോളജി (ABOG) ആണ്.ഒബി-ജിവൈഎൻ സർട്ടിഫിക്കേഷന്റെ ആദ്യപടി MD അല്ലെങ്കിൽ DO ബിരുദം പൂർത്തിയാക്കുകയാണ്. അതിന് ശേഷം ഡോക്ടർമാർ അക്രഡിറ്റേഷൻ കൗൺസിൽ ഫോർ ഗ്രാജുവേറ്റ് മെഡിക്കൽ എജ്യുക്കേഷൻ (ACGME) അംഗീകരിച്ച നാല് വർഷത്തെ ഒബി-ജിവൈഎൻ റെസിഡൻസി പ്രോഗ്രാം പൂർത്തിയാക്കണം. 2021 ലെ ഇലക്‌ട്രോണിക് റെസിഡൻസി ആപ്ലിക്കേഷൻ സർവീസ് (ERAS) മാച്ചിൽ 277 ഒബി-ജിവൈഎൻ റെസിഡൻസി പ്രോഗ്രാമുകൾ ഉണ്ടായിരുന്നു.
അവരുടെ റസിഡൻസിയുടെ നാലാം വർഷത്തിൽ,ഒബി-ജിവൈഎൻ പഠിതാക്കൾക്ക് ABOG യോഗ്യതാ പരീക്ഷ എഴുതാൻ അപേക്ഷിച്ചുകൊണ്ട് ബോർഡ് സർട്ടിഫിക്കേഷൻ പ്രക്രിയ ആരംഭിക്കണോ എന്ന് തിരഞ്ഞെടുക്കാം, അത് ഒരു എഴുത്തുപരീക്ഷയാണ്. അംഗീകൃത ഒബി-ജിവൈഎൻ-കൾ ആകാനുള്ള അറിവും വൈദഗ്ധ്യവും തങ്ങളുടെ പക്കലുണ്ടെന്ന് കാണിച്ചുകൊണ്ട് റസിഡൻസിക്കാർ യോഗ്യതാ പരീക്ഷയിൽ വിജയിക്കുകയാണെങ്കിൽ, അവർ ഓറൽ സർട്ടിഫിക്കേഷൻ പരീക്ഷയിൽ പങ്കെടുക്കാൻ യോഗ്യരാകും. സർട്ടിഫിക്കേഷൻ പരീക്ഷയ്ക്ക് മുമ്പ്, ഒബി-ജിവൈഎൻ രോഗി പരിചരണത്തിൽ അവരുടെ കഴിവും അനുഭവവും പ്രകടിപ്പിക്കുന്നതിനായി അവരുടെ റെസിഡൻസിയിലുടനീളം പ്രവർത്തിച്ച രോഗികളുടെ ഒരു ലിസ്റ്റ് ശേഖരിക്കണം.
റെസിഡൻസിക്കാർ പിന്നീട് ABOG-യുടെ ടെസ്റ്റ് സെന്ററിൽ മൂന്ന് മണിക്കൂർ ഓറൽ പരീക്ഷ എഴുതുന്നു. ആ പരീക്ഷ വിജയിച്ചാൽ അവർ "ബോർഡ് സർട്ടിഫൈഡ്" ഒബി-ജിവൈഎൻ ആയി മാറുന്നു. 2013 മുതൽ എല്ലാ സർട്ടിഫൈയിംഗ് പരീക്ഷാ പരീക്ഷകരിലും 82% എങ്കിലും വിജയിച്ചിട്ടുണ്ട്.
ഇത് 11-14 വർഷത്തെ വിദ്യാഭ്യാസവും പ്രായോഗിക പരിചയവും കൂട്ടിച്ചേർക്കുന്നു. ആദ്യത്തെ 7-9 വർഷം പൊതു മെഡിക്കൽ പരിശീലനമാണ്.
യുണൈറ്റഡ് കിംഗ്ഡം
എല്ലാ ഡോക്ടർമാരും ആദ്യം മെഡിക്കൽ സ്കൂൾ പൂർത്തിയാക്കുകയും MBBS അല്ലെങ്കിൽ തത്തുല്യമായ സർട്ടിഫിക്കേഷൻ നേടുകയും വേണം. ഇതിന് സാധാരണയായി അഞ്ച് വർഷമെടുക്കും. ഇതിനെത്തുടർന്ന്, ജനറൽ മെഡിക്കൽ കൗൺസിലിൽ താൽക്കാലിക രജിസ്ട്രേഷന് അർഹതയുണ്ട്. അതിനുശേഷം അവർ രണ്ട് വർഷത്തെ അടിസ്ഥാന പരിശീലനം പൂർത്തിയാക്കണം. പരിശീലനത്തിന്റെ ആദ്യ വർഷത്തിനുശേഷം, ജനറൽ മെഡിക്കൽ കൗൺസിലിൽ മുഴുവൻ രജിസ്ട്രേഷന് ട്രെയിനികൾക്ക് അർഹതയുണ്ട്. അടിസ്ഥാന പരിശീലനം പൂർത്തിയായ ശേഷം, അപേക്ഷകർ റോയൽ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റ്സ് നടത്തുന്ന ഭാഗം 1 MRCOG പരീക്ഷ എഴുതുന്നു. ഇതിന് ശേഷം അധികമായി ഏഴ് വർഷത്തെ പരിശീലനമുണ്ട്, കൂടാതെ രണ്ട് പരീക്ഷകൾ കൂടി (പാർട്ട് 2, പാർട്ട് 3 MRCOG പരീക്ഷകൾ) ഉണ്ട്, ഇത് പരിശീലനത്തിൽ ഏറ്റവും കുറഞ്ഞത് ഒമ്പത് വർഷം വരെ ചേർക്കുന്നു, എന്നിരുന്നാലും ചില ട്രെയിനികൾ കൂടുതൽ സമയം എടുത്തേക്കാം.
ഉപസ്പെഷ്യാലിറ്റികൾ
യുഎസിലെ ഫിസിഷ്യൻമാർക്ക് ലഭ്യമായ സബ് സ്പെഷ്യാലിറ്റി പരിശീലനത്തിന്റെ ഉദാഹരണങ്ങൾ ഇവയാണ്:
ഇതിൽ ആദ്യത്തെ നാലെണ്ണം മാത്രമാണ് അക്രഡിറ്റേഷൻ കൗൺസിൽ ഫോർ ഗ്രാജ്വേറ്റ് മെഡിക്കൽ എജ്യുക്കേഷനും (ACGME) അമേരിക്കൻ ബോർഡ് ഓഫ് ഒബ്‌സ്റ്റട്രിക്‌സ് ആൻഡ് ഗൈനക്കോളജിയും (ABOG) അംഗീകരിച്ചിട്ടുള്ള ഉപ-സ്പെഷ്യാലിറ്റികൾ. മറ്റ് ഉപവിഭാഗങ്ങൾ അനൗപചാരിക വിഭാഗങ്ങളായി അംഗീകരിക്കപ്പെട്ടിരിക്കുന്നു. അമേരിക്കൻ ബോർഡ് ഓഫ് ഒബ്‌സ്റ്റട്രിക്‌സ് ആൻഡ് ഗൈനക്കോളജി അല്ലെങ്കിൽ അമേരിക്കൻ ഓസ്റ്റിയോപതിക് ബോർഡ് ഓഫ് ഒബ്‌സ്റ്റട്രിക്‌സ് ആൻഡ് ഗൈനക്കോളജി ബോർഡ്-സർട്ടിഫൈഡ് സബ്‌സ്‌പെഷ്യലിസ്റ്റായി അംഗീകരിക്കപ്പെടുന്നതിന്, ഒരു പ്രാക്ടീഷണർ ഒരു ACGME അല്ലെങ്കിൽ AOA- അംഗീകൃത റെസിഡൻസി പൂർത്തിയാക്കി അധിക യോഗ്യതകളുടെ സർട്ടിഫിക്കറ്റ് നേടിയിരിക്കണം.
കൂടാതെ, മറ്റ് സ്പെഷ്യാലിറ്റികളിലെ ഫിസിഷ്യൻമാർക്ക് അഡ്വാൻസ്ഡ് ലൈഫ് സപ്പോർട്ട് ഇൻ ഒബ്‌സ്റ്റട്രിക്‌സിൽ (ALSO) പരിശീലനം ലഭിച്ചേക്കാം, ഇത് ഉയർന്നുവരുന്ന ഒബി/ ജിവൈഎൻ സാഹചര്യങ്ങൾ നന്നായി കൈകാര്യം ചെയ്യാൻ അവരെ പ്രാപ്തരാക്കുന്ന ഒരു ഹ്രസ്വ സർട്ടിഫിക്കേഷനാണ്.
സാധാരണ നടപടിക്രമങ്ങൾ
ഒബി/ ജിവൈഎൻ ചികിത്സകൾ വഴി ആളുകൾക്ക് നൽകാൻ കഴിയുന്ന നിരവധി നടപടിക്രമങ്ങളുണ്ട്. ചില ഉദാഹരണങ്ങൾ:
പരിചരണത്തിനുള്ള സമന്വയ സമീപനങ്ങൾ
റെസിഡൻസി സമയത്തോ ശേഷമോ ഉള്ള ഒബി-ജിവൈഎൻ പാഠ്യപദ്ധതിക്ക് ആഗോള നിലവാരമോ യുഎസ് ദേശീയ മാനദണ്ഡമോ ഇല്ല. ആശുപത്രികളും സർവ്വകലാശാലകളും വിവിധ മുൻഗണനകളോടെ അവരുടെ പരിചരണവും ദാതാക്കളുടെ വിദ്യാഭ്യാസവും നടപ്പിലാക്കുന്നു, ചില സ്ഥാപനങ്ങൾ അവരുടെ ഭരണസമിതിയുടെ ആവശ്യകതകൾ പാലിക്കുന്നതിൽ ശ്രദ്ധ കേന്ദ്രീകരിക്കുന്നു, മറ്റുള്ളവ അവർ വാഗ്ദാനം ചെയ്യുന്ന പരിചരണത്തിൽ ഒരു മാതൃക സൃഷ്ടിക്കാൻ നിശ്ചിത മാനദണ്ഡങ്ങൾക്കപ്പുറത്തേക്ക് പോകുന്നു.
എന്നിരുന്നാലും, അമേരിക്കൻ കോളേജ് ഓഫ് ഒബ്‌സ്റ്റട്രിക്‌സ് ആൻഡ് ഗൈനക്കോളജി (ACOG) ലെസ്ബിയൻ, ബൈസെക്ഷ്വൽ സ്ത്രീകൾ, ട്രാൻസ്‌ജെൻഡർ, ലിംഗ വ്യത്യാസമുള്ള വ്യക്തികൾ എന്നിവർക്ക് സുരക്ഷിതമായ ഇടം നൽകുന്ന പശ്ചാത്തലത്തിൽ എല്ലാ വ്യക്തികളെയും ഉൾക്കൊള്ളുന്ന പരിചരണം നൽകാൻ ഒബി-ജിവൈഎൻ കെയർ പ്രൊവൈഡർമാരെ പ്രോത്സാഹിപ്പിക്കുന്നു. കമ്മിറ്റി അഭിപ്രായങ്ങളുടെ ഒരു പരമ്പരയിലൂടെ ACOG ഈ ശുപാർശ പങ്കിടുന്നു, അതിൽ ഏറ്റവും പുതിയത് 2012-ലും 2021-ലും പ്രസിദ്ധീകരിച്ച #525, #823 എന്നിവയാണ്. ഒബി-ജിവൈഎൻ-കളിൽ നിന്നുള്ള LGBTQ+ ഇൻക്ലൂസീവ് കെയറിന്റെ ആവശ്യകതയെക്കുറിച്ചുള്ള ACOG-യുടെ ആദ്യ അഭിപ്രായം 2011-ൽ #512, "ട്രാൻസ്‌ജെൻഡർ വ്യക്തികൾക്കുള്ള ഹെൽത്ത്‌കെയർ" എന്നതിലൂടെയാണ് വന്നത്, അത് പിന്നീട് പിൻവലിച്ച് 2021-ൽ #823 ആയി മാറ്റി.
ACOG ശുപാർശ പ്രകാരം ഒബി-ജിവൈഎൻ വിദഗ്ദ്ധർ:
ഒബി-ജിവൈഎൻ-കൾ സ്ഥിരീകരിക്കുന്ന LGBTQ+ ന്റെ ആവശ്യകത
ട്രാൻസ്‌ജെൻഡർ, നോൺബൈനറി ആളുകൾ, ലെസ്ബിയൻ അല്ലെങ്കിൽ ബൈസെക്ഷ്വൽ സ്ത്രീകൾ എന്നിവർ ഗൈനക്കോളജിക്കൽ, റീപ്രൊഡക്റ്റീവ് ഹെൽത്ത് കെയർ സേവനങ്ങളും ദാതാക്കളും ആക്‌സസ് ചെയ്യാൻ ശ്രമിക്കുമ്പോൾ ഘടനാപരവും പ്രത്യക്ഷവുമായ വിവേചനം, ഇൻഷുറൻസ് കവറേജ് പ്രശ്നങ്ങൾ, സിസ്‌നോർമാറ്റിവിറ്റി എന്നിവ ഉൾപ്പെടെയുള്ള അധിക വെല്ലുവിളികൾ പലപ്പോഴും അഭിമുഖീകരിക്കുന്നു. സ്ത്രീകളുടെ പ്രത്യുത്പാദന വ്യവസ്ഥയിൽ ശ്രദ്ധ കേന്ദ്രീകരിക്കുന്നതിനാൽ പരമ്പരാഗതമായി സ്ത്രീകളെ സേവിക്കുന്ന ഒരു മേഖലയാണ് പ്രസവചികിത്സയും ഗൈനക്കോളജിയും, "സ്ത്രീകളുടെ ആരോഗ്യ ക്ലിനിക്കുകളിൽ" നിരവധി ട്രാൻസ്‌ജെൻഡർ അല്ലെങ്കിൽ നോൺബൈനറി രോഗികളും വരാറുണ്ട്.
സമഗ്രവും ഫലപ്രദവുമായ പരിചരണം നൽകാൻ തയ്യാറാകാത്തതോ അറിവുള്ളവരോ അല്ലാത്ത കെയർ പ്രൊവൈഡർമാരുമായുള്ള ഇടപെടൽ, നോൺബൈനറി ആളുകൾക്കും ട്രാൻസ്‌ജെൻഡർമാരുമായ പലർക്കും ആഘാതകരമായ നെഗറ്റീവ് അനുഭവങ്ങൾ വർദ്ധിപ്പിക്കുകയും ഭാവിയിൽ ആവശ്യമായ ആരോഗ്യപരിരക്ഷ തേടുന്നതിൽ നിന്ന് അവരെ അകറ്റുകയും ചെയ്യും. ട്രാൻസ്‌ജെൻഡർ അല്ലെങ്കിൽ നോൺബൈനറി രോഗികൾക്ക് വ്യക്തിപരമായി പ്രതികൂലമായ ആഘാത അനുഭവം ഉണ്ടായിട്ടില്ലെങ്കിലും, കൂട്ടായ ആഘാതം മെഡിക്കൽ ക്രമീകരണങ്ങളെയും ദാതാക്കളെയും ഭയപ്പെടുത്തുകയും ചെയ്യും. ഏകദേശം 25% ട്രാൻസ്‌ജെൻഡർ അല്ലെങ്കിൽ നോൺബൈനറി ആളുകൾ മോശമായി പെരുമാറുമെന്ന ഭയത്താൽ ആരോഗ്യ സേവനങ്ങൾ ഒഴിവാക്കുന്നതായി റിപ്പോർട്ട് ചെയ്യുന്നു. പെൽവിക് പരീക്ഷകളും നടപടിക്രമങ്ങളും പോലെ ഒബി-ജിവൈഎൻ-കൾ സാധാരണയായി വാഗ്ദാനം ചെയ്യുന്ന പരിചരണം, ട്രാൻസ്‌ജെൻഡർ, നോൺബൈനറി രോഗികൾക്ക് "പ്രത്യേകിച്ച് ബുദ്ധിമുട്ടുള്ളതോ ആഘാതകരമോ" ആകാം.
എല്ലാ മെഡിക്കൽ വിദ്യാർത്ഥികൾക്കും റെസിഡന്റുമാർക്കും ഡോക്ടർമാർക്കും ഒരു LGBTQ+ ഹെൽത്ത് കെയർ പാഠ്യപദ്ധതിയുടെ ആവശ്യകത സ്ഥാപിക്കുന്നതിന് കൂടുതൽ ഗവേഷണം നടക്കുന്നു. ഒബി-ജിവൈഎൻ ജോലിയുടെ സ്വഭാവം മറ്റ് മെഡിക്കൽ സ്പെഷ്യാലിറ്റികളെ അപേക്ഷിച്ച് ലിംഗഭേദവുമായി നേരിട്ട് ബന്ധപ്പെടുത്തുന്നതിനാൽ, ഈ വിദ്യാഭ്യാസത്തിന് തുടക്കത്തിൽ നടപ്പിലാക്കാൻ അനുയോജ്യമായ മേഖലയാണ് ഒബ്സ്റ്റട്രിക്സ് & ഗൈനക്കോളജി എന്ന് ഒന്നിലധികം ഗവേഷകർ അഭിപ്രായപ്പെടുന്നു. ഒബി-ജിവൈഎൻ-കൾക്ക് ചരിത്രപരമായി ലിംഗാധിഷ്‌ഠിത പ്രശ്‌നങ്ങളിൽ കൂടുതൽ സാംസ്‌കാരിക യോഗ്യതാ പരിശീലനമുണ്ട്.
LGBTQ+ ആളുകൾ ഒബി-ജിവൈഎൻ-കളിൽ നിന്ന് തേടുന്ന ചില പൊതു സേവനങ്ങളിൽ ഇവ ഉൾപ്പെടുന്നു:
ദാതാക്കൾക്ക് LGBTQ+ ഹെൽത്ത്‌കെയറിൽ വിദ്യാഭ്യാസം ലഭിച്ചിട്ടില്ലെങ്കിൽ, LGBTQ+ രോഗികളെ കൂടുതൽ അപകടത്തിലാക്കുന്നു. സാധാരണ വിട്ടുമാറാത്ത രോഗങ്ങൾ LGBTQ+ ജനസംഖ്യയ്ക്ക് അപകടസാധ്യതയുണ്ട്:
LGBTQ+ ആരോഗ്യ സംരക്ഷണം പഠിപ്പിക്കൽ
മിക്ക ഒബി-ജിവൈഎൻ പ്രോഗ്രാമുകളിലും ചെറിയ ഗ്രൂപ്പ് ചർച്ചകൾ, കേസ് പഠന ചർച്ചകൾ, ഘടനാപരമായ രോഗി പരീക്ഷകൾ എന്നിവയുൾപ്പെടെ വിവിധ സന്ദർഭങ്ങളിൽ പഠനം വാഗ്ദാനം ചെയ്യുന്ന ഒരു വഴക്കമുള്ള പാഠ്യപദ്ധതിയുണ്ട്. ഈ അധ്യാപന ഘടനയുടെ ബഹുമുഖ സ്വഭാവം, അനൗപചാരികമായ സ്വമേധയാ ഉള്ള സന്ദർഭങ്ങളിൽ LGBTQ+ ആരോഗ്യ സംരക്ഷണ നിർദ്ദേശങ്ങൾ ആരംഭിക്കുന്നത് പ്രോഗ്രാമുകൾക്ക് എളുപ്പമാക്കുന്നു, അതേസമയം LGBTQ+ ആരോഗ്യ സംരക്ഷണത്തെ ഒബി-ജിവൈഎൻ, മെഡിക്കൽ സ്കൂൾ പാഠ്യപദ്ധതികളിലും ഉൾപ്പെടുത്തുന്ന ദീർഘകാല ഘടനാപരമായ മാറ്റത്തിന് വേണ്ടി വാദിക്കുന്നു.
ഒബി-ജിവൈഎൻ പ്രൊഫഷണലുകൾക്ക് വേണ്ടി ഒരു LGBTQ+ ഹെൽത്ത് കെയർ പാഠ്യപദ്ധതി ആരംഭിക്കുമ്പോൾ, അസോസിയേഷൻ ഓഫ് ഗൈനക്കോളജി ആൻഡ് ഒബ്‌സ്റ്റട്രിക്‌സ് (APGO) ബിരുദ മെഡിക്കൽ വിദ്യാഭ്യാസ സമിതി (UMEC) രോഗികളുടെ വിദ്യാഭ്യാസം, സ്ക്രീനിംഗ് നിലവാരം, സാധാരണ വിട്ടുമാറാത്ത രോഗങ്ങൾ എന്നിവ പോലുള്ള വിഷയങ്ങൾ ശുപാർശ ചെയ്യുന്നു. LGBTQ+ രോഗികൾക്ക് സമഗ്രവും ഫലപ്രദവുമായ പരിചരണം ഉറപ്പാക്കാൻ ഇത് മുൻഗണന നൽകുന്നു.
സൊഗസുഗാ മൃദംഗതാളമു
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:ശ്രീരഞ്ജനിരാഗത്തിൽ ചിട്ടപ്പെടുത്തിയ കൃതികൾ
നീത്ത്
പുരാതന ഈജിപ്റ്റിൽ ആരാധിച്ചിരുന്ന ഒരു ദേവിയാണ് നീത്ത് (ഇംഗ്ലീഷ്: Neith ( or ;). സേയിസ് നഗരത്തിന്റെ പ്രദേശികദേവതയായിരുന്നു നീത്ത് ദേവി. ഒന്നാം രാജവംശ കാലം മുതൽക്കെ നൈൽ ഡെൽറ്റാപ്രദേശത്ത് നീത്ത് ദേവിയുടെ ആരാധന നിലനിന്നിരുന്നു.
അവലംബം
വർഗ്ഗം:ഈജിപ്ഷ്യൻ ദൈവങ്ങൾ
എഡ്വാർഡ് പി. ജോൺസ്
'''എഡ്വാർഡ് പി. ജോൺസ്''' (ജനനം : ഒക്ടോബർ 5, 1950) ഒരു അമേരിക്കൻ നോവലിസ്റ്റും ചെറുകഥാകൃത്തുമാണ്. അദ്ദേഹത്തിൻറെ 2003 ലെ “The Known World” ഫിക്ഷൻ നോവലുകൾക്കുള്ള പുലിറ്റസർ പുരസ്കാരവും ഇൻറർനാഷണൽ  IMPAC ഡബ്ലിൻ ലിറ്റററി അവാർഡും നേടിയിട്ടുണ്ട്.
ജീവിതരേഖ
എഡ്വാർഡ് പോൾ ജോൺസ് വാഷിങ്ടൺ ടി.സി.യിലാണ് ജനിച്ചതും വളർന്നതും. കോളജ് ഓഫ് ദ ഹോളി ക്രോസ്, യൂണിവേഴ്സിറ്റി ഓഫ് വിർജീനിയ എന്നിവിടങ്ങളിൽ വിദ്യാഭ്യാസം ചെയ്തു.
അദ്ദേഹത്തിൻറെ ആദ്യ ഗ്രന്ഥമായ “Lost in the City”, ചെറുകഥാ സമാഹാരമാണ്. ഇത് ഇരുപതാം നൂറ്റാണ്ടിൽ വാഷിങ്ടൺ ടി.സി.യിൽ ജീവിച്ചിരുന്ന ആഫ്രിക്കൻ-അമേരിക്കൻ തൊഴിലാളികളുടെ ജീവിതത്തെക്കുറിച്ചുള്ള കഥകളാണ്. ആദ്യകഥകൾ “ഗ്രേറ്റ് മൈഗ്രേഷൻ” കാലത്തെ തെക്കുനിന്നുള്ള ആദ്യകാല കുടിയേറ്റക്കാരുടെ തലമുറയെക്കുറിച്ചാണ്. അദ്ദേഹത്തിൻറെ രണ്ടാമത്തെ പുസ്തകമായ “The Known World” ൽ സാങ്കൽപ്പിക വിർജീനിയ കൌണ്ടിയിലെ മിശ്രജാതിയിലുള്ളവനും അടിമകളുടെ ഉടമയുമായി ഒരു  കറുത്തവനായ തോട്ടം ഉടമയാണ് പ്രധാന കഥാപാത്രം. ഇത് 2004 ലെ ഫിക്ഷൻ നോവലുകൾക്കുള്ള പുലിറ്റ്സർ പുരസ്കാരം നേടിയിരുന്നു. എഡ്വാർഡ് പി. ജോൺസിൻറെ മൂന്നാമത്തെ പുസ്തകം All Aunt Hagar's Children”  2006 ൽ പ്രസിദ്ധീകരിക്കപ്പെട്ടു. “ലോസ്റ്റ് ഇൻ ദ സിറ്റി” പോലെ ഇതും വാഷിങ്ടൺ ടി.സി.യിൽ അധിവസിച്ചിരുന്ന ആഫ്രിക്കൻ-അമേരിക്കൻ വംശജരെക്കുറിച്ചുള്ള കഥകളുടെ സമാഹാരമാണ്. ഇതിലെ കഥകളിൽ പലതും മുമ്പ് “ദ ന്യൂയോർക്കർ” മാഗസിനിൽ അച്ചടിച്ചുവന്നതായിരുന്നു. “ലോസ്റ്റ് ഇൻ ദ സിറ്റി” എന്ന നോവലിലെ കഥാപാത്രങ്ങളിൽ പലരെക്കുറിച്ചും ഈ നോവലിലും പരാമർശിക്കുന്നു.
ജയ്സാൽമീർ ഫോക്ലോർ മ്യൂസിയം
ഇന്ത്യൻ സംസ്ഥാനമായ രാജസ്ഥാനിലെ ജയ്‌സാൽമീറിലെ മെഹർ ബാഗ് ഗാർഡനിൽ ഗാർസിസാർ തടാകത്തിന്റെ തീരത്ത് സ്ഥിതി ചെയ്യുന്ന പ്രകൃത്യാ ഉള്ള ചരിത്ര മ്യൂസിയമാണ് ജയ്‌സാൽമീർ ഫോക്ലോർ മ്യൂസിയം. ടിലോൺ-കി-പോൾ ഗേറ്റ്‌വേയ്ക്കും മരുഭൂമി സാംസ്കാരിക കേന്ദ്രത്തിനും സമീപമാണ് ഇത് സ്ഥിതി ചെയ്യുന്നത്. ജയ്‌സാൽമീറിന്റെ വൈവിധ്യമാർന്ന സംസ്‌കാരവും പൈതൃകവും ഇവിടെ പ്രദർശിപ്പിച്ചിരിക്കുന്നു. എൻ കെ ശർമ്മയാണ് മ്യൂസിയം സ്ഥാപിച്ചത്. ഫോട്ടോഗ്രാഫുകൾ, വസ്ത്രങ്ങൾ, ഫോസിലുകൾ, കുതിരകളുടെയും ഒട്ടകങ്ങളുടെയും ആഭരണങ്ങൾ, പലതരം ആഭരണങ്ങൾ, പെയിന്റിംഗുകളുടെ കൂട്ടം എന്നിങ്ങനെ വ്യത്യസ്ത വിഭാഗങ്ങൾ മ്യൂസിയത്തിലുണ്ട്. സംഗീതോപകരണങ്ങളുടെയും പരമ്പരാഗത നൃത്തങ്ങളുടെയും വീഡിയോകൾ മ്യൂസിയത്തിൽ കാണാം.
മ്യൂസിയം സന്ദർശിക്കാൻ ഒരു പ്രവേശന ഫീസുണ്ട്.
മ്യൂസിയത്തിനുള്ളിലെ ഭാഗങ്ങൾ
മ്യൂസിയം 6 വിഭാഗങ്ങളായി തിരിച്ചിരിക്കുന്നു. ഓരോ വിഭാഗവും അതുല്യമായ കരകൗശലവസ്തുക്കൾക്കായി സമർപ്പിച്ചിരിക്കുന്നു.
പുറംകണ്ണികൾ
വർഗ്ഗം:ഇന്ത്യൻ നാടോടി സംസ്കാരം
എച്ച്ഡിഎഫ്‍സി ബാങ്ക്
മുംബൈ ആസ്ഥാനമായി പ്രവർത്തിക്കുന്ന ഇന്ത്യയിലെ ഒരു ബാങ്കിംഗ്, ധനകാര്യ സേവന കമ്പനിയാണ് എച്ച്ഡിഎഫ്‍സി ബാങ്ക് ലിമിറ്റഡ്. 2019 ജൂൺ 30-ലെ കണക്കനുസരിച്ച് ബാങ്കിന് 1,04,154 സ്ഥിരം ജീവനക്കാരുണ്ട്. ആസ്തി പ്രകാരം ഇന്ത്യയിലെ ഏറ്റവും വലിയ സ്വകാര്യ ബാങ്കാണിത്. 2020 മാർച്ച് വരെയുള്ള മാർക്കറ്റ് ക്യാപിറ്റലൈസേഷൻ അനുസരിച്ച് ഇന്ത്യയിലെ ഏറ്റവും വലിയ ബാങ്കാണ് എച്ച്ഡിഎഫ്‍സി ബാങ്ക്.